Grčko "ne" za makedonski predlog\nIzvor: B92, OK Radio - Svetske vesti - Nedelja 20.05.2018 - 10:23\nMakedonski premijer Zoran Zaev rekao je prethodno da se kao mogući kompromis razmatra Republika Ilindenska Makedonija. Međutim, grčki politički lideri koje je premijer Aleksis Cipras informisao o tome, odbacili su makedonski predlog. Takođe, kako ocenjuje AP, sama grčka vlada, u saopštenju povodom izjave Zaeva, izbegla je da navede tačan predlog naziva. U saopštenju...\n"Kosovo nije jedini element za pristupanje Srbije EU"\nIzvor: B92, OK Radio - Nacionalne vesti - Nedelja 20.05.2018 - 10:21\nOn dodaje da nema promene formata dijaloga Beograda i Prištine i uključivanja drugih strana. "Normalizacija odnosa sa Prištinom i napredak u oblasti demokratije i vladavine prava dva su glavna pokretača za ulazak Srbije u EU. Naravno, Kosovo je ključni element. EU je već dala do znanja koliko je to važno i...\nNaprednjaci čistili Vranje i Banju\nIzvor: OK Radio - Izvor: OK Radio - Lokalne vesti - Nedelja 20.05.2018 - 05:59\nAkcija je organizovana na više od 20 lokacija uz učešće oko 1.500 aktivista stranke i velikog broja simpatizera. U saradnji sa „Komradom“ i „Vodovodom“ čišćene su lokacije od Motela do Pržara i od Raške do Bunuševca. I u Vranjskoj Banji akcija je imala veliki odjek, gde su aktivisti...\nTudors u Vranju - 400 kandidata, posao za četvoro\nIzvor: OK Radio - Izvor: OK Radio - Lokalne vesti - Nedelja 20.05.2018 - 05:40\nBrend namenjen svim muškarcima različitih uzrasta, zanimanja i modnih ukusa. Za posao u ovoj prodavnici u Vranju, prema saznanjima prijavilo se oko 400 kandidata, dok je zaposleno samo četvoro. Pored klasičnih, modernih i elegantnih, strukiranih i poslovnih košulja, ovaj brend u svojoj ponudi ima i sportske muške košulje...\nPobeda Dinama za SUPER LIGU\nIzvor: OK Radio - Izvor: OK Radio - Lokalne vesti - Nedelja 20.05.2018 - 05:06\nOvom pobedom Vranjanci su učinili još jedan korak za plasma u najleitnije takmičenje. Strelci za Dinamo bili su Suraka u 43. i 73. minutu, kao i Milovanović u 64, dok je gol za Sinđelića postigao Rakić u 80. minutu utakmice. Dinamo posle ove pobed ima osam bodova prednosti...\nIzvor: astrolook - Zabava - Nedelja 20.05.2018 - 04:40\nOvan Ljubav: Nema potrebe da izigravate emotivnu ravnodušnost ili da koristite nove izgovore u društvu voljene osobe. Budite iskreni pred svojim partnerom. Posao: Svesni ste svojih uticaja ili mogućnosti, kao i ograničenja koja pred Vas postavljaju određeni saradnici. Zdravlje: Potrebno je da poboljšate svoju koncentraciju. Bik Ljubav: Jaki izlivi...\nGimnazija: Prijave za IT ODELJENJE i u ponedeljak\nIzvor: OK Radio - Izvor: OK Radio - Lokalne vesti - Nedelja 20.05.2018 - 01:26\nMinistarstvo prosvete, nauke i tehnološkog razvoja odlučilo je da produži rok za prijavu za upis u gimnazijska IT odeljenja zbog velikog interesovanja učenika. Zainteresovani učenici će imati poslednju šansu da se prijave u ponedeljak, od devet do 14 časova, u gimnazijama koje će imati specijalizovana IT odeljenja. Kako je sapštilo Minitarstvo...\nNemački sud razočarao pivopije\nIzvor: N1 info, OK Radio - Zabava - Subota 19.05.2018 - 11:06\n"Alkoholni napici prema pravilnicima Evropske unije ne smeju da se reklamiraju na način koji bi mogao da sugeriše da podstiču zdravlje", stoji u presudi najvišeg nemačkog suda. Time je južnonemačka pivara Haerla izgubila i na poslednjoj instanci nakon što su joj već dva suda zabranila upotrebu pojma "bekoemmlich" pri oglašavanju. "Bekoemmlich" nemači...\nIzvor: Radio 021, Blic, OK Radio - Zivot i stil - Subota 19.05.2018 - 11:04\nKako kažu iz komisije za izradu Građanskog zakonika, regulisanje gej brakova nalazi se u nacrtu ovog zakonika kao važno pitanje, ali njegovo donošenje neće odmah urediti ovu oblast. Profesor Miodrag Orlić, član komisije, objašnjava da će izrada zakona biti gotova do kraja ove godine i predata Vladi Srbije, koja dalje...\nZvezda slavi titulu – 50.000 navijača na ulicama Beograda\nIzvor: B92, OK Radio - Nacionalni sport - Subota 19.05.2018 - 10:56\nUtakmica neće imati rezultatski značaj ni za jedan tim, ali je bitna za crveno-bele jer će konačno pred svojim navijačima proslaviti 28. titulu šampiona. Klub je odlučio da otvori kapije "Rajka Mitića" za ovu priliku pa se očekuje na desetine hiljada zvezdaša na tribinama popularne "Marakane". Osim na stadionu, Zvezda će titulu...\n« Previous 1 ... 10 11 12 ... 45 Next »


Šefica EU diplomatije Federika Mogerini sa predsednikom Srbije i predsednikom Kosova, Foto: Video grab\nŠefica EU diplomatije Federika Mogerini zatražila je u telefonskom razgovoru sa predsednikom Kosova Hašimom Tačijem ukidanje taksi na robu iz Srbije i BiH, a nezvanično srpski mediji prenose da je planiran i sastanak u decembru u Briselu sa premijerima Zapadnog Balkana.\n”Ova mere ne pomaže izgradnju dobrosusedskih odnosa i moraju biti povučene,” rekla je Mogerini Tačiju u telefonskom razgovoru, saopšteno je iz Evropske službe za spoljne poslove.\nMogerini planira da, kao i prošle godine, sastanak premijera zapadnobalkanske šestorke organizuje pre praznične pauze u Briselu i da bi u pitanju mogao biti radni ručak 19. decembra.\nOčekuje se da bi na tom sastanku mogla biti razmotrena regionalna saradnja, ono što je ostvareno u procesu evrointegracija Zapadnog Balkana tokom 2018. godine, koja je najavljivana kao “prelomna za proces proširenja”, ali i naznačeni sledeći koraci na evropskom putu svih šest partnera iz regiona.\nSrbiju bi na tom sastanku, kao i prošle godine, trebalo da predstavlja premijerka Ana Brnabić.\nPoziv kosovskim vlastima da povuku odluku o taksama na proizvode iz Srbije i BiH danas je uputio i izvestilac za Srbiju Dejvid Mekalister. Sa druge strane, on je Srbiji poručio da uprkos trenutne teške faze u odnosima sa Prištinom nastavi putem reformi i dobrosusedskih odnosa.


Vesti, 07.10.2010, 00:45 AM\nS obzirom da izlažu riziku druge računare, kompjuterima zaraženim virusima treba da bude blokiran pristup internetu, predlažu stručnjaci kompanije Microsoft. Stavljanje zaraženih računara u privremeni karantin bi zaustavilo širenje virusa i omogućilo njihovo uklanjanje.\n“Baš kao što nevakcinisani pojedinac predstavlja rizik po zdravlje ostalih ljudi, tako i nezaštićeni kompjuteri ili oni koji su zaraženi i deo su bot mreže predstavljaju rizik po ostale i pretnju za društvo,” piše u svom postu na kompanijskom blogu Scott Charney, istraživač kompanije Microsoft.\n“U stvarnom svetu, međunarodne, nacionalne i lokalne zdravstvene organizacije identifikuju, prate i kontrolišu širenje bolesti što može uključivati, ukoliko je to neophodno, izolaciju obolelil kako bi se izbeglo inficiranje ostalih. Jednostavno rečeno, mi smo u obavezi da unapređujemo i održavamo zdravlje uređaja povezanih na internet kako bi se izbegla povećana društvena opasnost.”\nBot (zombi) mreže postaju pošast modernog interneta i omiljene među sajber-kriminalcima. Kompjuteri se regrutuju u bot mreže onda kada se zaraze nekim od virusa koje sajber-kriminalci distribuiraju kao atačmente u spam email-ovima ili prilikom preuzimanja (download) programa prerušenog u legalni softver. Ovakve mreže mogu imati na stotine, hiljade pa čak i milione zaraženih računara u svom sastavu. Bot mreže kontrolišu sajber-kriminalci, koristeći ih na različite načine i za različite ciljeve, od slanja spam email-ova do izvođenja DoS napada (vidi u Rečniku: Denial of Service) na web sajtove.\n“Najčešće dostupna sredstva sajber odbrane - firewall, antivirus, automatska ažuriranja i zakrpe za programske propuste, mogu smanjiti rizik, ali nisu dovoljna,” dodaje Charney. “Uprkos našim naporima, mnogi korisnički računari imaju maliciozni program ili su deo bot mreže.”\nOvako je Scott Charney obrazložio svoj predlog kojeg je izneo na međunarodnoj konferenciji posvećenoj rešenjima za kompjutersku zaštitu (International Security Solutions Europe - ISSE) u Berlinu, da svi računari moraju imati “zdravstveni sertifikat” kojim dokazuju da su neinficirani pre nego se povežu na internet.\n“Iako se uslovi koji se proveravaju mogu vremenom menjati, dosadašnja iskustva pokazuju da bi takva provera ispravnosti trebalo da obezbedi da su zakrpe u softveru primenjene, firewall instaliran i ispravno podešen, da je antivirusni softver sa aktuelnim definicijama virusa uključen, i da kompjuter nije trenutno zaražen nekim od poznatih malicioznih programa,” kaže Charney. Ako sertifikat o ispravnosti ukazuje da postoji problem, to može značiti da će se od korisnika zahtevati da preuzme zakrpu koja nedostaje ili da ažurira antivirusni program.\n“Ako je problem ozbiljniji (na primer, kompjuter šalje maliciozne pakete), ili korisnik odbija da pokaže sertifikat o ispravnosti, drugi “lekovi” kao što je prigušenje propusnog opsega za potencijalno zaraženi uređaj, moglo bi biti adekvatno.”\nOvakav pristup se već koristi u nekim zemljama sveta. Na primer, u Japanu, više od 70 provajdera čini Cyber Clean Center, centar koji kontaktira korisnike i obezbeđuje im softver za zaštitu koji sprečava dalje infekcije. Slične inicijative postoje u Francuskoj i Australiji.\nMeđutim, komentarišući za BBC incijativu Microsft-ovog stručnjaka za bezbednost, Graham Cluley, iz kompanije Sophos koja proizvodi antivirusni softver, izrazio je zabrinutost da bi ovakvo rešenje za prosečnog korisnika predstavljalo veliki problem, s obzirom da korisnik kojem je blokiran pristup internetu ne može da preuzme sa interneta ono što bi problem rešilo, misleći verovatno na zakrpe za programske propuste i zaštitne programe.\n“Microsoft nema besprekoran dosije kada je reč o bezbednosti. Ona je poboljšana tokom godina, ali ipak svakog meseca Microsoft mora da objavljuje paket zakrpa. Možda bi neki rekli da Microsoft ne bi trebalo da bude na internetu sve dok ne očisti svoje dvorište,” zaključio je ironično Cluley.


Konferencija za novinare, 10. decembar 2020. godine | Srpska radikalna stranka\nKonferencija za novinare, 10. decembar 2020. godine\nMiljan Damjanović: Poštovani novinari,za danas smo pripremili temu koja je godinama unazad aktuelna, a aktuelizovao ju je 20. oktobra ove godine predsednik države, ponovo, po ko zna koji put, najavom borbe protiv mafije. Najavljen je rat mafiji, sa konstatacijom da oni koji misle da su jači od države, moraće maljem u glavu.\nDanas je 10. decembar, prošlo je skoro dva meseca od te najave i rezultati su vrlo tanki, pa smo i sazvali ovu konferenciju za novinare kako bismo obavestili javnost i naše predstavnike države, odnosno državnih organa, da ukoliko već žele da vode rat protiv mafije, što je neophodno, da je najmoćniji deo današnje mafije svoje kandže zario duboko u telo sadašnjeg režima, a na čelu te mafije je Zvonko Veselinović.\nKada se pomene ime tog čoveka, vezuje se samo za onaj deo kada je bio na barikadama, ali se postavlja pitanje ko je Zvonko Veselinović. On je čovek iz Kosovske Mitrovice, staklar, a odjednom kreće da se upliće u razne kriminalne afere. Prvi put se pojavljuje u Beloj knjizi još 2001. godine, tako da ne bi mogao biti nepoznat sadašnjem režimu. U Beloj knjizi iz 2001. se navodi da je predvodio grupu koja je krala automobile i krijumčarila iz južnog, odnosno šiptarskog dela Kosovske Mitrovice, u severni, odnosno srpski deo Kosovske Mitrovice. Ta njegova grupa se tada bavila i raznim falsifikovanjem ličnih dokumenata, ličnih karti, pasoša i slično.\nNedugo zatim, prvi put na teritoriji Centralne Srbije, tačnije u Novom Pazaru, Zvonko Veselinović je uhapšen 2003. godine, 31. maja, i to ni manje ni više, nego sa tri kilograma heroina koji je pronađen kod njega. Tadašnjem tužiocu je izjavio da je taj heroin dobio od izvesnog vodiča, nekog Kene iz Prištine, priznao delikt da je heroin njegov, da je hteo da ga na teritoriji Pazara preproda za 39.000 evra, ali kada je trebalo da krene suđenje, opovrgnuo je svoju izjavu, rekao je da je bio prisiljen da da takvu izjavu, batinama koje je dobijao od pripadnika policije u SUP-u Novi Pazar.Pravosnažnom presudom nakon dva suđenja u Kraljevu, on je oslobođen. Interesantno je da je u tom poslu radio sa Strahinjom Šunjevićem, koji je nedugo zatim uhapšen u Novom Sadu i osuđen na četiri godine zatvora zbog preprodaje heroina sa Kosova i Metohije na teritoriji Autonomne Pokrajine Vojvodine, odnosno severne Srbije. Tu se nije našlo ni tužiocu, ni našem sudstvu da reaguje ili da na osnovu činjenica donese presudu koja je u ovom momentu bila definitivno politička, odnosno već tada je počeo da jača i da ima svoje veze čak i u sudstvu.\nU izveštaju Bije iz 2011. godine, iako je državni organ doneo presudu da je oslobođen, stoji ponovo da ga optužuju da švercuje drogu, heroin, oružje, a na planu ilegalne trgovine narkoticima, kako se navodi u izveštaju Bije, Veselinović blisko sarađuje sa Osmani Ismetom i Bećiri Mentorom iz južnog dela Kosovske Mitrovice, predvodnicima kriminalnih organizacija uključenih u međunarodne kanale za trgovinu drogom iz Turske, Makedonije, sa područja Kosova i Metohije i Crne Gore, prema zapadnoevropskim zemljama.\nIsmet Osmani pominje se i u izveštaju nemačke tajne službe iz 2005. godine, kao kriminalac koji švercuje drogu, cigarete i naftu. Smatra se izuzetno opasnim, navodi se u tom izveštaju, zato što Osmani ima i lične kontakte sa Hašimom Tačijem.\nVeselinovićeva grupa kupovala je drogu od Osmanija i švercovala je u centralnu Srbiju, dok je oružje išlo obrnutim smerom – iz centralne Srbije na teritoriju Kosova i Metohije.\nOvaj izveštaj je validan izveštaj Bije, imaju ga državni organi, ima ga tužilac.Država ni 2020. godine ne reaguje. Tačno je da se on istakao na barikadama kada su kosovski Srbi hteli da spreče postavljanje šiptarskih carinika na ove administrativne prelaze, ali treba podsetiti javnost da je on u to isto vreme, kada je bujao patriotizam u njemu, paralelno sa šiptarskim vlastima iz Prištine bio angažovan na izgradnji auto-puta koji je vredeooko milijardu evra i, naravno, itekako imao dobru zaradu od istih tih Šiptara, protiv kojih se kao borio. On čak priznaje da se obogatio preuzimajući monopol na dovođenje robe iz centralne Srbije i ostatka Srbije, jer je tada ta roba bila oslobođenaPDV-a za teritoriju Kosova i Metohije, a zatim je sa ovakvom biografijom i ovakvim spoznajama i znanjem državnih organa angažovan od strane Zorane Mihajlović na izgradnji Koridora 10 i Koridora 11. Zorana Mihajlović je u tom trenutku bila i ministar i potpredsednik vlade.\nZa ilegalno vađenje šljunka iz reka za te koridore, tj. njegove firme „Inkop” iz Ćuprije, on je bio osuđen januara 2019. na dve godine zatvora, a jula iste godine, odmah oslobođen po ko zna koji put.\nŠta je još interesantnije? Pored sprege tog kriminala, na čijem je vrhu gospodin Veselinović, jeste i sprega sa sudijama, odnosno sudijom Zoranom Savićem, koji je sudija Apelacionog suda, ali se isto postavlja pitanje ko je taj sudija i kako država do sad nije reagovala.\nSudija Zoran Savić predsedavao je veću koje je nezakonito oslobodilo Stanka Subotića optuženog za šverc cigareta i kao takav podoban sudija, kada je mafija u pitanju, on je takođe dobio slučaj Zvonka Veselinovića i bio je u veću koje je potvrdilo oslobađajuću presudu Zvonku Veselinoviću. Taj sudija ima tri stana na području Beograda, ima vilu na Avali i uz pomoć Zvonka Veselinovića izgradio je zgradu sa 13 apartmana na Kopaoniku.\nDošli smo i do podataka kolika je tačno njegova plata.Njegova plata u Apelacionom sudu je oko 2.500 evra, a plata njegove supruge, koja je takođe sudija, oko 1.500 evra. Neka svako stavi prst na čelo, nek izvede matematiku, nek izračuna.Te plate jesu velike za ovdašnje stanje, ali su daleko od računice procenitelja koji je izvršio imovinu tog bračnog para, ne računajući novac koji su zaradili od prodaje apartmana na Kopaoniku. Mimo toga, vrednost iznosi 1,2 miliona evra. Dakle stanovi, vila i automobili. To je naše sudstvo danas, to je kriminal, to je mafija protiv koje država treba da se bori.\nDa bismo povezali sadašnje stanje i sadašnji trenutak i da je borba protiv mafije bio samo marketinški trik, govori i činjenica da je šef policije u Novom Sadu, koji se zove Slobodan Malešić – Nebojša Stefanović ga je malo pre svoje smene unapredio u čin generala – slučajno kum Zvonka Veselinovića. Preko istog tog svog kuma stekao je vilu na Dedinju, pa se i ovde postavlja pitanje kako je moguće da jedan policijski službenik, pa da je i general mnogo duže nego što je sada bio, može da zaradi za vrlo kratko vreme vilu na Dedinju.\nTu se povezuje kriminal uz njih i sa ministrom Zlatiborom Lončarem. Ovo je cela sprega koju okuplja Veselinović preko vrhuške vlasti. Gde god su se dobijali privilegovani radovi na infrastrukturi, on tu isporučuje loš materijal, postavlja loše ploče pri kaldrmisanju ulica, to brzo propada, to mora brzo da se popravlja, čega ste i svedoci, jer se to često radi u Beogradu već godinama unazad.\nPoslednji primer da država i dalje uzima, odnosno finansira mafiju, odnosno čelo, vrh mafije, Zvonka Veselinovića, jeste da se građevinski materijal za popločavanje ulica u Beogradu, tačnije Cara Dušana na Dorćolu, na platou kod Palmotićeve i Džordža Vašingtona, uzimao krajem 2019. od firme „Granit Peščar” gde je jedan od suvlasnika Zvonko Veselinović. Takođe, suvlasnik je i firme „Nukleus” koja je uz firmu „Granit Peščar” i „Inkop” bez tendera dobijala posao na izgradnji dela auto-puta na Koridoru 11. Ovo su sve činjenice sa kojima su upoznati i predsednik države i predsednik vlade i ministri i potpredsednici vlade i tužioci i sudije i dobar deo medija.\nČetiri godine smo mi srpski radikali u republičkom parlamentu neprekidno upozoravali, najviše predsednika države i predsednika vlade, da kasne u obračunu sa kriminalnim grupama, sa kriminalcima iz svojih redova, iz redova Srpske napredne stranke i to nisu učinili. Sada su oni toliko ojačali, da mi imamo paralelnu zvaničnu strukturu vlasti. To je ova koja se bira na izborima i ovu paralelnu koju čini mafija. Ovoj koju čini mafija legitimni režim trenutno ne može ništa, apsolutno ništa. Oni mogu da se busaju kako imaju izvršitelje da sirotinji otimaju i da rade šta rade, da imaju komunalnu miliciju koja maltretira ljude koji prodaju na ulici i sklapaju kraj sa krajem, ali da ova naprednjačka vlast nije uhapsila nikog i nije se bavila protiv korupcije i kriminala govori i činjenica da od 2012. do danas nisu uhapsili nikog – ni Miroljuba Labusa, ni Mlađana Dinkića, ni Đelića, samo je Mišković bio u jednom trenutku svetao primer.Ali, zašto nisu sproveli postupak do kraja, zašto nije osuđen? Zato što je onda morao da odgovara i tada vrh te vlasti, vlast Demokratske stranke, vlast Borisa Tadića, jer su oni omogućili Miškoviću radnje koje je učinio.\nNavešću dva najnovija primera koja Zvonko Veselinović radi na terenu: Prvi jeste da je počeo da preti ljudima – pošto je napravio nekoliko vila, zgrada, sa svojim pajtosima na Dedinju, počeo je da obilazi ljude oko njihovih objekata, koji davno već žive tu, i da im preti da moraju da mu prodaju zemlju, kuću, kako bi on pravio nove vile i nove zgrade.\nPoslednji na udaru je Milovan Bojić, koji je dobio rešenje o izgradnji bazena od Opštine Savski venac na svojoj parceli, ima sve čiste papire. Kada je trebalo da počne da gradi, nažalost, ova kriminalna grupa uletela je u Opštinu Savski venac i počela da postrojava zaposlene koji su po zakonu izdali rešenje. Uplašili su se ovi iz Opštine Savski venac i rekli da to rešenje ne mogu oni da opovrgnu, a može viša instanca, odnosno Grad Beograd. Odatle su se Zvonko Veselinović i njegovi pajtosi ustremili ka Gradu Beogradu i tražili da se tamo rešenje koje je izdato od Opštine Savski venac poništi. Ovo je sada primer Milovana Bojića. Primer su i svi ljudi koji žive na Dedinju i okolo, gde su se oni nameračili da ruše i prave zgrade.\nPo našim informacijama, čekamo da ih dobijemo tačne i pouzdane, vezani su i za grad Novi Sad, gde su takođe umešali svoje prste sa ljudima koji su bliski režimu u Novom Sadu i napravili vid dobijanja informacija o tome na koji način će regulacioni plan regulisati deo grada. Pnda se oni pojavljuju, oni kupuju poljoprivredno zemljište, koje posle toga postaje, naravno, građevinsko i nakon toga preko noći nastaju višespratnice i od toga se enormno bogate.\nPoruka nas srpskih radikala sadašnjem režimu je da su zakasnili sa borbom protiv organizovanog kriminala i mafije, ali da ukoliko su zaista rešeni da se bore, onda moraju odmah na one koji su na čelu te mafije, od Zvonka Veselinovića, Zorane Mihajlović, Zlatibora Lončara. Još uvek nisu zastareli predmeti Mlađana Dinkića, Labusa i svih onih koji su uništavali ovu zemlju.\nImate li vi nekih pitanja?\nUkoliko nema, hvala vam što ste bili na konferenciji Srpske radikalne stranke.


Nije jasno kako se može govoriti o rasipničkoj i neodgovornoj vlasti ako se zna da su sve obaveze blagovremeno izvršavane, a uz to u opštinskom budžetu ste zatekli skoro 4 miliona eura. Građane interesuje kako se troše ta njihova sredstva, novac građana? Objavite javno što ste to uradili na poboljšanju uslova života građana Kotora?\nDa nema „nedodirljivih“ jeste tačno, ali zato ima diskriminisanih. Sportskim klubovima koji su podnijeli urednu dokumentaciju opštinska komisija za sport opredijelila je po 75% sredstava dobijenih predhodne godine. Izuzetak je VA CATTARO kojoj je opredijeljeno svega 30% sredstava iz prijedhodne godine. Kako to razumjeti nego kao diskriminaciju i nejednak tretman?\nMožda nova opštinska vlast tako „nagrađuje“ ovaj klub što je jedini iz Crne Gore uz VK PRIMORAC i ŽRK BUDUĆNOST, osvajač evropskog trofeja ,čime je afirmisao kako Kotor tako i Crnu Goru? Možda za novu opštinsku vlast ne znači ništa što u ovom klubu više od 100 registrovanih dječaka uči vaterpolo od najeminentnih vaterpolo stručnjaka, proslavljenih reprezentativaca kako Jugoslavije tako i Crne Gore, nosilaca zlatnih olimpijskih i evropskih medalja. Da li je ovaj odnos prema VA Akademiji CATARO „nagrada“ ili diskriminacija?\nPredsjednik i odbornik OOLPCG Kotor


SEEbiz.eu / RS / Vučić: Idemo u projekat izgradnje metroa u Beogradu\nAleksandar Vučić projekat izgradnje metroa u Beogradu Beograd na vodi Dragan Đilas\nDatum objave: 03.02.2018. - 16:34:25\nBEOGRAD - Predsednik Srpske napredne stranke i Srbije Aleksandar Vučić najavio je danas pokretanje projekta izgradnje metroa u Beogradu.\n"Naš životni cilj je izgradnja metroa, da završimo Beograd na vodi, da svaki deo Beograda ima vodovod, kanalizaciju, ambulantu, apoteku. Sve ono što smo sanjali 40-50 godina, polako ali sigurno ćemo da ostvarujemo", kazao je Vučić na predizbornom skupu kandidata liste "Aleksandar Vučić Zato što volimo Beograd" za odbornike Skupštine grada.\nVučić je kazao da je vlast u prethodne četiri godine grešila ali i da je za razliku od drugih, radila i gradila svakog dana za, kako je rekao, "budućnost naše dece".\n"Kada su Djilas i Šapić vodili Beograd obaveze grada iznosile su 1,2 milijarde evra a danas su manje za 520 miliona, za toliko su manje zaduženi gradjani Beograda", kazao je Vučić pred punim tribinama Sportskog centra Banjica dok su mu okupljeni uzvikivali "Aco Srbine".\nLider naprednjaka ocenio je da su kandidati za odbornike sa liste "Aleksandar Vučić Zato što volimo Beograd" najbolji u oblastima kojima se bave.\n"Mnogo je nestranačkih ličnosti na našoj listi, oni su sa nama ne zato što vole vlast već zato što vole svoju zemlju i Beograd, zato što znaju da naše reči nisu prazna obećanja", kazao je Vučić i izrazio posebnu zahvalnost penzionerima najavljujući nova povećanja penzija i plata u 2018. godini.\nOn je optužio opozicione stranke iz bivše vlasti da su kandidovale liste za izbore 4. marta "ne zato što vole Beograd, već zato što vole kasu Beograda".\n"Naš posao je da radimo za budućnost a oni neka ostanu u prošlosti. Ne damo im naše pare. Neka oni sanjaju da će pobediti a od vas očekujem da im 4. marta kažete gde im je mesto pa da ih pobedimo još jednom, ubedljivije nego na prošlim izborima", kazao je Vučić okupljenim gradjanima.\nPrvi na listi "Aleksandar Vučić Zato što volimo Beograd" direktor Univerzitetske klinike u Tiršovoj Zoran Radojičić kazao je da je u prethodnom periodu modernizovano 40 zdravstvenih ustanova u glavnom gradu, da je podeljeno 175.000 senior kartica penzionerima kao i da je 14.000 dece dobilo smeštaj u vrtićima.\n"Beograd je danas značajno lepši nego pre četiri godine, mnogi projekti su završeni, od Slavije preko Muzeja savremene umetnosti, Beograd na vodi je dobio jasne konture, u svakom delu grada je uradjeno nešto značajno", kazao je Radojičić.\nOn je rekao da posebno mesto medju novim projektima u Beogradu zauzima izgradnja Tiršove 2 za šta su, kako je naveo, obezbedjena 52 miliona evra.\n"Napravićemo 30.000 kvadrata za našu decu, uslovi će biti na svetskom nivou. Došao je i momenat da počnemo izgradnju metroa koji će Beograd nepovratno staviti na listu najlepših metropola Evrope i sveta. Za sve te projekte, potreban nam je tim eksperata ali i zdrava gradska ekonomija", rekao je Radojičić.\nNavodeći da je običan čovek najvažniji za listu "Aleksandar Vučić Zato što volimo Beograd", Radojičić je dodao da je cilj kandidata sa te liste da gradjani svakog dela grada osete poboljšanje u kvalitetu života.\n"Dajem vam reč da ćemo se transparentno, iskreno i posvećeno boriti za Beograd budućnosti u kome vredi živeti, za Beograd kao metropolu na evropskom i svetskom nivou", kazao je direktor Univerzitetske klinike u Tiršovoj.\nPredizbornom skupu liste "Aleksandar Vučić Zato što volimo Beograd" na Voždovcu prisustvovalo je nekoliko hiljada gradjana, od kojih su mnogi na skup došli organizovanim prevozom.


Zaev: Razgovarao sam sa Tačijem, a sa Vučićem razmenio poruke - Sputnjik Srbija\nZaev: Razgovarao sam sa Tačijem, a sa Vučićem razmenio poruke\n14:16 11.07.2019 (osveženo 14:31 11.07.2019) Preuzmite kraći link\nPremijer Severne Makedonije Zoran Zaev izjavio je da je razgovarao sa predsednikom privremenih kosovskih institucija Hašimom Tačijem i da je razmenio poruke sa predsednikom Srbije Aleksandrom Vučićem.\nKako je preneto Tanjugu iz kabineta Zaeva, on je to izjavio medijima u Skoplju povodom razgovora sa ruskim komičarima, od kojih se jedan predstavio kao ukrajinski predsednik Petar Porošenko. Njemu je makedonski premijer otkrio navodni plan Vučića i Tačija o razmeni teritorija. Kako je Zaev rekao, Tači je od njega tražio objašnjenje povodom te izjave.\n„Mi nikada nismo imali detalje pregovaračkog procesa Beograda i Prištine. Zapravo, i Tači i Vučić znaju da mi to ne znamo, jer ne razmenjujemo informacije o tome“, rekao je Zaev.\nRanije je predsednik privremenih kosovskih institucija Hašim Tači izjavio da je sinoć razgovarao telefonom sa makedonskim premijerom radi razjašnjenja izjave u vezi sa navodnim dogovorom Tačija i Vučića o razmeni teritorija, koji je Zaev otkrio navodnom predsedniku Ukrajine Petru Porošenku.\nTači je izjavio da je tokom razgovara Zaev rekao da je bio žrtva prevare, a da je izjava koju je dao u vezi sa navodnim dogovorom između kosovskog i srpskog predsednika o razmeni teritorija „bila zasnovana na glasinama, dezinformacijama i podacima koje su objavili Sputnjik i drugi ruski mediji“.


Vučić: Reformišemo Vojsku Srbije, ali stajemo sa nabavkom NOVOG ORUŽJA | Opština Zvornik\nYou Are Here: Home → 2019 → децембар → 3 → Vučić: Reformišemo Vojsku Srbije, ali stajemo sa nabavkom NOVOG ORUŽJA\nZvornik Danas децембар 3, 2019 Aleksandar Vučić, Naoružavanje, Vojska\nKako je kazao, država će raditi na daljem osnaživanju srpske vojske, kao i da je po tom pitanju “ naša zemlja može mnogo toga da nauči od Belorusije“. Kako je rekao, na temu daljih reformi armije danas je razgovarao sa ministrom odbrane Aleksandrom Vulinom i načelnikom Generalštaba VS Milanom Mojsilovićem.\nMOĆNE „LETEĆE TVRĐAVE“ ZA VOJSKU SRBIJE Borbeni helikopteri MI-35 stigli u Batajnicu\n– Mi ćemo ići na dodatne reforme naše vojske, da je pravimo još mobilnijom, još bržom u sistemskom smislu. To ne znači kupovinu oružja, kao sto naši ljudi misle, naprotiv, čak ćemo da stanemo sa kupovinom oružja, ali ćemo da razvijamo na pametan način kompletan sistem odbrane i da budemo mnogo snažniji nego što smo danas – rekao je Vučić.\nOd Belorusije, sa čijim se predsednikom sastao danas, „po tom pitanju naša zemlja može mnogo toga da nauči“.


Medijska i novinarska udruženja: Još jedan korak ka urušavanju javnog medijskog servisa Vojvodine -\nHome»Vesti»Medijska i novinarska udruženja: Još jedan korak ka urušavanju javnog medijskog servisa Vojvodine\nBy Tamara Milojević 03/09/2020 Updated: 07/09/2020 Nema komentara2 Mins Read\nNakon otpuštanja dve stotine ljudi zaposlenih na Radio-televiziji Vojvodine (RTV), jedini ispravan potez rukovodstva je da podnese ostavku, smatraju novinarska udruženja Asocijacija nezavisnih lokalnih medija “Lokal pres”, Asocijacija onlajn medija – AOM, Nezavisno udruženje novinara Srbije i Nezavisno društvo novinara Vojvodine. Oni su zajedničkim saopštenjem podržali zahteve sindikata “Nezavisnost”, iznete na nedavno održanom protestu povodom otkaza na javnom servisu Vojvodine.\nSindikat “Nezavisnost” je na protestu radnika koji je održan poslednjeg dana avgusta, zahtevao da se svi radnici koji su bili zaposleni preko agencija, a koji su ostali bez posla prime u radni odnos u Radio-televiziji Vojvodine, piše 021. Jedan od zahteva bio je i da se prestane sa praksom zapošljavanja preko agencija. O ovim zahtevima će, navode, biti obaveštene i međunarodne organizacije, novinska udruženja, međunarodna organizacija rada, OEBS i misija Evropske unije u Srbiji.\nOtkazima za više od 200 saradnika ozbiljno je ugroženo manjinsko informisanje putem Radio-televizije Vojvodine (RTV) čija je zakonska obaveza da obezbedi kvalitetan program na manjinskim jezicima, naveli su u zajedničkom saopštenju novinarska udruženja AOM, NUNS, NDNV i Lokal pres. Kako kažu, ovaj potez samo dalje urušava javni medijski servis u Vojvodini.\nUdruženja su saglasna da je nedopsutivo da više od deset redakcija sada bez značajne novinarske podrške jer je Vlada Srbije rebalansom budžeta sredinom godine smanjila iznos koji je namenjen toj medijskoj kući.\n“Neshvatljivo je i pogubno da je rukovodstvo te kuće sačekalo poslednji trenutak da o ovom problemu progovori. Smatramo da je jedini ispravan potez rukovodstva RTV nakon otpuštanja da podnese ostavku“, naovdi se u saopštenju.\nIz ovih udruženja kažu da je pogubno angažovati novinare i medijske radnike putem agencija za radnu snagu, koje ne nude nikakvu zaštitu radnicima, a istovremeno novinarima i novinarkama uništavaju integritet i autonomiju.\n“Položaj RTV dobro ilustruje kuda vodi izbegavanje primene važećih zakona koji regulišu pitanje pretplate, ali i integritet tih medijskih kuća. Sistemskim sužavanjem prostora za razvoj tih medija uz nekompetentne poteze menadžmenta RTV prozivodnja kvalitetnog programa u toj medijskoj kući je ugrožena.”\nSmatraju da su ovim otpuštanjima ugrožena i prava nacionalnih i etničih manjina na informisanje na maternjem jeziku koje je zagarantovano domaćim zakonodavstvom i međunarodnim aktima.\n“Pridružujemo se zahtevima sindikata Nezavisnost iznetim na protestu radnika javnog medijskog servisa Vojvodine koji je održan u ponedeljak 31.08.2020. Podsećamo javnost i na to da javni medijski servisi pripadaju građanima i građankama i da oni imaju pravo da traže odgovornost za loše stanje u toj medijskoj kući”, stoji u saopštenju.\nAOM NDNV NUNS


Poteškoće prilikom zapošljavanja i pandemije sa kojim se susreću osobe sa oštećenjem sluha - 24vesti\nSara Bošnjaković ima 22 godine i oštećen sluh za 80 odsto, ali je to ne sprečava da se uspešno bavi digitalnim marketingom već četiri godine i radi sa najvećim brendovima kao što su „Imlek“, „Ceresit“, „Moment“, „Telenor“, „Hipp“, „Loctite“ i drugim.\n„Kao mala sam imala veoma česte upale uha koje su rezultovale oštećenjem sluha. Godinama, to oštećenje sluha je napredovalo, pa tako sada mogu da čujem samo pomoću slušnih aparata i razumem govor ako čitam sa usana“, priča Sara za Danas.\nOna navodi da joj je i pored svih problema, muzika velika ljubav – od malena svira gitaru, u muzičkoj školi je išla na solo pevanje i naučila da svira klavir, a od skoro svira i ukelele koje posebno voli zbog lakoće sviranja i kompaktnosti.\n„Muzika mi je veoma pomogla tokom godina, naručito jer pored oštećenja sluha imam i tinitus, odnosno konstantno zujanje u ušima uzrokovano gubitkom sluha. Kada stavim slušalice i pustim muziku sa čistim zvukom, taj zvuk skoro potpuno maskira tinitus i značajno mi olakšava rad jer se ne fokusiram na zujanje“, objašnjava naša sagovornica.\nSara ističe kako put ka uspehu i poziciji na kojoj se danas nalazi nije bio nimalo lak, ali i da je još od malena bila sigurna da želi da se bavi marketingom, televizijom ili bilo kojom vrstom medija.\nKarijeru je započela na televiziji kao reporter i smatra da joj je to bio najizazovniji posao do sada jer je komunikacija sa režijom tokom vesti bila uživo.\n„Ovaj problem smo rešavali tajmerom koji mi je tačno govorio kada sam u programu, a kolege iz režije su maksimalno pojačavale ton koji ide od njih za vreme reklama ukoliko imaju bilo šta da mi jave“, priča Sara.\nKasnije je dobila posao u produkcijskoj kući gde je bila montažer, producent, pomagala oko organizacije snimanja i kreirala sadržaj za društvene mreže.\n„Najteži deo mi je bio samo snimanje na terenu zbog mnogo zvukova koji su u isto vreme slabi i mešaju se. Tada srećom nije bila pandemija te sam mogla manje-više nesmetano da čitam sa usana svih u timu.“\nDo sada je Sara radila u dve marketinške agencije, a od pre mesec dana je zaposlena u agenciji „New Moment New Ideas“.\n„Budući da sam u kompaniju ‘New Moment’ došla tek pre mesec dana, definitivno mogu da kažem kako je podrška kolega, bez obzira da li imali hendikep ili ne – najbitnija. Imala sam ogromnu sreću da su sve moje kolege u agenciji jako pozitivne, imaju bezgranično razumevanja i zaista se osećam kao deo kolektiva, iako sam ovde prilično kratko“, napominje Sara.\nOna dodaje kako smatra da su najčešći problemi sa kojim se suočavaju osobe sa hendikepom prilikom zapošljavnja – predrasude.\n„Do skoro sam na svim intervjuima za posao skrivala to da imam hendikep zbog čega se sada veoma stidim. Znam iz ličnog primera koliko je teško pogledati poslodavca u oči i reći mu ‘ja imam oštećenje sluha’, jer to u većini firmi diže crvenu zastavicu i ta osoba ne bude ni saslušana“, ističe Sara.\nKada je dobila posao, kaže da se plašila reakcije tima sa kojim je trebalo da radi – „Isprva mi je zaista bilo neprijatno da bilo kome kažem jer sam se plašila reakcija kolega, ali kada sam im rekla bilo mi je krivo što im se odmah nisam poverila. Zaista oko sebe imam tim ljudi pun podrške i razumevanja“.\nSvim osobama koje se nalaze u sličnoj situaciji kao i ona, Sara preporučuje alatke koje im mogu olakšati rad poput „Call Recorder“ i „Audacity“ aplikacija koja snimaju telefonske pozive, pojačavaju ih i daju mogućnost da se oni ponovo preslušaju i pojačaju.\n„Takođe za svakodnevnu komunikaciju koristim i ‘Apower Mirror’ i ‘Speech to text’ aplikacije pomoću kojih se glas osobe sa kojom se priča pretvara u tekst koji se pojavljuje na ekranu“.\nSara bi takođe ukazala poslodavcima na benefite koji postoje ako firme zaposle osobe sa nekom vrstom hendikepa – pored toga što je po zakonu propisano da mora da postoji u svakoj firmi makar jedna zaposlena osoba sa hendikepom – firma od države može tražiti refundaciju za prilagođavanje uslovima ili refundaciju za posebnu pomoć kao što je tumač znakovnog jezika.\nPandemija korona virusa je značajno otežala svakodnevno obavljanje i najjednostavnijih a svakodnevnih radnji osoba sa nekom vrstom hendikepa, a onima sa oštećenim sluhom je komunikacija sa drugim ljudima gotovo nemoguća, s obzirom na obavezu nošenja maski.\n„Svaki odlazak u restoran, prodavnicu, ili bilo koje mesto gde znamo da ćemo morati da pričamo sa ljudima koji nose maske postao je nepodnošljiv i uzrokovao ogromnu dozu anksioznosti. Odlazak u objekat koji je jako bučan je i pre pandemije bio ogroman stres jer se zvukovi mešaju, ali je makar čitanje sa usana bilo moguće, što više nažalost nije slučaj“, navodi Sara.\nSa druge strane, ona dodaje i da joj rad od kuće zbog pandemije odgovara, jer je veći deo komunikacije u pisanom obliku, a kada se održavaju sastanci, kolege joj izađu u susret sa uključenim kamerama kako bi mogla da im čita sa usana.\n„Dala bih savet firmama koje imaju zaposlenu osobu sa oštećenjem sluha – uvek pre ‘Zoom’ sastanka uključite opciju captions, jer Zoom ne dozvoljava bilo kome da ih uključi, osim adminu poziva. Takođe, uvek držite kamere uključene kako bi bilo moguće čitanje sa usana. Nemojte da vas mrzi da ponavljate stvari i po pet puta, verujte da je to veći stres osobi koja ne može da čuje nego vama“.\nSara savetuje da bi bilo dobro da, kako bismo pomogli ljudima koji imaju oštećen sluh, nosimo umesto običnih maski – providne maske ili vizire koji će nas podjednako štiti od virusa.\n„Jedina mana ovde je dostupnost istih, pa bih ovom prilikom zaista pozvala sve firme iz ove delatnosti da porade na dostupnosti providnih maski, kako bismo svi imali makar malo olakšanje tokom pandemije koja je sama po sebi veoma stresna“.\nNa pitanje da li je primetila da ljudi nose providne maske ili vizire kako bi olakšali komunikaciju ljudima sa hendikepom, Sara odgovara da to nije čest prizor.\n„Iskrena da budem, u Srbiji apsolutno niko ne obraća pažnju na to. Jedino gde sam videla vizire je ‘McDonalds’ čiji marketinški tim zaista mogu da pohvalim jer veoma vode računa o dostupnosti svojih proizvoda.“\n„Nisam videla zaista da iko na ulici nosi vizire ili providne maske, i ovih putem bih pozvala sve koji žele da podignu svest o ovom problemu kupe providne maske, jer su jednako efikasne kao i bilo koje druge“, priča Sara.\nNavodi kako i nije nailazila na tolernaciju kod mnogih ljudi, a posebno ističe jednu neprijatnu situaciju koju je nedavno imala na šalteru jedne banke.\n„Radnica na šalteru je imala masku pored čega je izuzetno tiho pričala i bila posebno neljubazna. Pokazala sam joj slušne aparate, na šta je ona pozvala koleginicu da je zameni. Zaista sam se osećala kao da koliko god naporno radila i bila uspešna, to prosto nije bitno i jedino što ljudi vide kod mene je nekoga ko ima oštećenje sluha“, objašnjava Sara.\nNaša sagovornica svima sa nekom vrstom hendikepa poručuje da ništa nije nemoguće ako nešto želimo dovoljno jako i dodaje da je podrška okoline najbitnija – „Bez podrške moje najbolje drugarice, kao i bake i deke koji su me odgajili sada ne bih bila ovde gde jesam i zato bih volela da pozovem sve kojima je savet ili razgovor potreban da mi se jave putem društvenih mreža“.\nZa kraj, napominje da je hendikep deo ljuske različitosti i da su „sve barijere koje postoje u napretku kreirane od strane društva – a na nama je da zajedničkim snagama radimo na tome da se te barijere, kao i stigma koja okružuje hendikep uklone“.


Adžić: Sinhronizovana i beskompromisna borba protiv kriminala\n"policajci pokazuju profesionalizam i izuzetnu hrabrost"\nU Crnoj Gori se nastavlja sinhronizovana i beskompromisna borba protiv kriminala, kazao je ministar unutrašnjih poslova Filip Adžić.\nPodnaslov: "policajci pokazuju profesionalizam i izuzetnu hrabrost"\nTizer: U Crnoj Gori se nastavlja sinhronizovana i beskompromisna borba protiv kriminala, kazao je ministar unutrašnjih poslova Filip Adžić.\n22.06.2022 - 20:53 | *\n22.06.2022 - 20:53\nKako je saopšteno iz njegovog resora, Adžić je naveo da policijski službenici radom pokazuju profesionalizam i izuzetnu hrabrost da se beskompromisno suprostave svim kriminalnim aktivnostima, bez obzira na tehničke, kadrovske i finansijske probleme, sa kojima se policija u kontinuitetu susrijeće.\n“Sinhronizovano nastavljamo suzbijanje svih oblika kriminala”, rekao je Adžić u saopštenju.\nTagovi: policija, Kriminal, Filip Adžić


utorak, 31 avgust 2021 18:57\nTurska u polufinalu protiv pobednika meča Srbija – Francuska – Holandija sa Italijom ili Rusijom\nHolandija i Turska su izborile plasman u polufinale XXXII EP 2021. u konkurenciji odbojkašica u Plovdivu. Holandija je u prvom četvrtfinalnom duelu savladala Švedsku sa 3:0 (27:25, 25:16, 25:19), dok je u drugom meču Turska bila bolja od Poljske sa 3:0 (25:18, 25:14, 25:23). Turska će u polufinalu igrati sa pobednikom meča Srbija – Francuska, a Holandija sa boljim iz meča Italija – Rusija. Ženska seniorska reprezentacija Srbije, dvostruki uzastopni prvak Evrope, igraće u četvrtfinalu XXXII EP 2021. sutra (sreda, 1. septembar) od 20.00 časova protiv Francuske u beogradskoj „Štark areni“, uz direktne prenose na RTS 1 i TV Arena Sport 1. U prvom četvrtfinalom duelu u Beogradu, od 17.00 časova, sastaće se Italija – Rusija.\nutorak, 31 avgust 2021 11:53\n300. meč Maje Ognjenović u dresu reprezentacije\nMaja Ognjenović, kapiten ženske seniorske reprezentacije Srbije, odigraće svoju jubilarnu 300. utakmicu u dresu sa nacionalnim grbom protiv Francuske u četvrtfinalu Evropskog prvenstva. Rođena Zrenjaninka proslaviće ovaj istorijski trenutak u prisustvu domaćih navijača.\nponedeljak, 30 avgust 2021 20:40\nU sredu u četvrtfinalu Italija – Rusija (17.00) i Srbija – Francuska (20.00)\nRusija je u četvrtom meču osmine finala XXXII EP 2021. koji je odigran u beogradskoj „Štark areni“, pobedila Belorusiju i plasirala u četvrtfinale. U prisustvu 615 navijača, izabranice Serđa Busata slavile su sa 3:1, po setovima 27:25, 25:20, 19:25 i 25:23 posle 128 minuta igre.\nponedeljak, 30 avgust 2021 17:24\nItalija među osam najboljih\nItalija je u trećem meču osmine finala XXXII EP 2021. koji je odigran u beogradskoj „Štark areni“, savladala Belgiju i tako se plasirala u četvrtfinale. U prisustvu 380 navijača, Italijanke su slavile sa 3:1, po setovima 25:14, 23:25, 25:17 i 25:12 posle 95 minuta igre.\nnedelja, 29 avgust 2021 20:16\nSrbija lako sa Mađarskom, u sredu sa Francuskom za polufinale\nŽenska seniorska reprezentacija Srbije plasirala se u četvrtfinale XXXII EP 2021. pobedom nad selekcijom Mađarske. Meč koji je sa tribina pratilo 6350 gledalaca završen je u korist Srbije sa 3:0, po setovima 25:20, 25:19 i 25:17, posle 84 minuta igre.\nnedelja, 29 avgust 2021 20:04\nTurska i Poljska u četvrtfinalu u Plovdivu\nTurska i Poljska igraće u četvrtfinalu XXXII EP 2021. u konkurenciji odbojkašica u Plovdivu. Poljska je večeras, u osmini finala, pobedila Ukrajinu sa 3:1 (21:25, 25:21, 25:22, 25:17). Četvrtfinalni meč između Turske i Poljske odigraće se u utorak, 31. avgusta u Plovdivu od 19.30 časova po našem vremenu.\nnedelja, 29 avgust 2021 18:25\nFrancuska posle maratona u četvrtfinalu\nFrancuska je u prvom meču osmine finala XXXII EP 2021. koji je odigran u beogradskoj „Štark areni“, savladala Hrvatsku i tako se plasirala u četvrtfinale. U prisustvu 820 navijača, Francuska je slavila sa 3:2, po setovima 16:25, 25:21, 22:25, 25:22 i 15:12 posle 138 minuta igre.


CarGo pozvao Komisiju za zaštitu konkurencije da pokrene postupak pred Ustavnim sudom | Novinska agencija Beta\nDRUšTVO | 27.06.2019 11:35 > 27.06 11:35\nUdruženje gradjana "CarGo" pozvalo je danas Komisiju za zaštitu konkurencije da otpočne postupak pred Ustavnim sudom za ocenu ustavnosti Zakona o prevozu putnika u drumskom saobraćaju, u skladu sa svojim ovlašćenjima i u skladu sa članom 168 Ustava Srbije.\nPredsednik tog udruženja Aleksandar Vučić zatražio je da predsednik Komisije Miloje Obradović "radi svoj posao, za koji ga plaćaju gradjani, makar do oktobra, kada mu ističe mandat".\n"Zakon je duboko neustavan i to ne samo prema našem i mišljenju brojnih stručnjaka i udruženja, već i po mišljenjima Republičkog sekretarijata za zakonodavstvo i ministarstva trgovine, turizma i telekomunikacija, ali i same Komisije koja je predložila ranije ministarstvu saobraćaja da 'obriše odredbe Zakona kojima se značajno sprečava, ograničava i narušava konkurencija'", kazao je Vučić.\nDodao je da je zbog neustavnosti zakona, podneta Inicijativa Ustavnom sudu za ocenu ustavnosti i istakao da je Komisija ovlašćena da odmah pokrene postupak pred Ustavnim sudom, ali da očigledno zbog odredjenih pritiska ne sme to da uradi.\n"Možda se pak predsednik Komisije Obradović uplašio za svoj reizbor. Ali svakako, zna da na reizbor ne može da računa ako radi protiv interesa gradjana koji ga plaćaju", izjavio je Vučić.\n"Gašenjem CarGo ugasilo bi se tri hiljade radnih mesta, ali bi se gašenjem CarGo ugasila i konkurencija u Srbiji. Iz ovog razloga, svakako, došlo bi do usporavanja evropskog puta Srbije zbog onemogućavanja poslovanja i nasilnog gašenja konkurencije", rekao je Vučić.\nOn je istakao i da zajedničke akcije saobraćajne inspekcije i taksi udruženja ozbiljno utiču na vladavinu prava, što je i sama EU negativno ocenila, ali i na razvoj tržišne ekonomije.\n"Predali smo dokaze koji jasno potvrdjuju da postoji taksi kartel, koji je uticao na donosioce odluka da usvoje izmene Zakon o prevozu putnika, a koji i danas vrše hajku nad CarGo, tako što prete, zastrašuju, oduzimaju vozila i zabranjuju CarGo reklame, a sve u cilju onemogućavanja konkurencije. Ovo više nije pitanje samo CarGo, već pitanje poruke svim drugim preduzetničkim inicijativama u zemlji, ali i brojnim investitorima iz Evropske unije", poručio je Vučić.\nCarGo je predao inicijativu Komisiji za zaštitu konkurencije 27. marta, a 31. maja, Udruženje gradjana "CarGo" predalo je Ustavnom sudu Inicijativu za ocenu ustavnosti Zakona o prevozu putnika u drumskom saobraćaju.


NVO: Sve izvesniji prekid pregovora o ulasku Srbije u EU - European Western Balkans\nNVO: Sve izvesniji prekid pregovora o ulasku Srbije u EU\nAutor EWB 24. 07. 2020. 24. 07. 2020.\nZastave EU i Srbije; Foto: Ministarstvo pravde\nBEOGRAD – Prekidanje pregovora o pristupanju Srbije Evropskoj uniji malo je verovatna ali moguća opcija, s obzirom na zabrinjavajuće stanje demokratije u zemlji, piše Danas.\nNavodi se da već i sama situacija u kojoj Srbija dugo nije otvorila nijedno novo poglavlje ili pak zatvorila staro, dovoljno je ozbiljno upozorenje evropskih institucija da nisu zadovoljne napretkom pregovora, odnosno da Srbija nazaduje u većini zahteva koji se pred nju postavljaju te da se sve ubedljivije udaljava sa evropskog put.\nPredstavnici sedam organizacija civilnog društva nedavno su uputili otvoreno pismo EU u kome upozoravaju na ozbiljnost situacije u Srbiji, u svetlu aktuelnih dešavanja, a od evropskih institucija traže da insistiraju na konkretnim rezultatima vlasti u Beogradu u primeni vladavine prava i osnovnih demokratskih principa.\nProgramski direktor Beogradskog fonda za političku izuzetnost Marko Savković, jednog od potpisnika pisma, smatra da su pregovori već posustali, s obzirom da prvi put od decembra 2014. nije otvoreno ni jedno novo poglavlje, što je dovoljno jasno upozorenje Brisela o nezadovoljstvu stanjem u Srbiji.\n“Mislim da nismo stigli do tačke prekida pregovora, ali i odluka o tome je mač sa dve oštrice, koju nije ni lako doneti. Tako bi EU izgubila jedan deo mogućnosti da utiče na ovdašnju situaciju. Ipak, čim postoje glasovi o tome, to znači da neko o tome negde razmišlja vrlo ozbiljno. I pre godinu dana bilo je glasova da bi moglo Srbiji da se pošalje upozorenje tako što ne bi bilo otvarano ni jedno poglavlje i evo, godinu dana kasnije, to se dešava. To je već moralo da bude finalno upozorenje za vlast u Beogradu”, ističe Savković.\nPotpredsednik Evropskog pokreta u Srbiji Vladimir Međak, smatra da će ozbiljan, strmoglavi pad Srbije po pitanjima demokratije, vladavine prava slobode medija i izražavanja, neizbežno dovesti do zaustavljanja pregovora u nekom trenutku, što bi bio jasan pokazatelj da vlast ne uživa podršku kakvu želi da prikaže građanima.\n“To je pre ili kasnije neminovno, jer je nemoguće nastaviti privid da stvari ovde idu u pravom smeru, a samo se kreću sporije. To nije tačno, mi idemo u pogrešnom smeru i to vrlo brzo, kada je vladavina prava u pitanju. I to je isključiva odgovornost vlasti”, objašnjava Međak.\nOn dodaje da status Kosova, iako jedno od ključnih pitanja, nije „uslov svih uslova, kako to vlast u Srbiji često predstavlja građanima“, a pored toliko drugih problema, od korupcije do nezavisnosti medija, smatra da „mi kao država ne bismo mogli da funkcionišemo u EU, kad bi nas ovog trenutka primili“.\nJasnijoj slici, ističe Međak, doprineće nova metodologija ocenjivanja napretka, usvojena u martu, pa će u izveštajima biti manje „diplomatskih nota“, a stvari će biti nazvane pravim imenom.\n“Godišnji izveštaj će biti otvoreniji, manje diplomatski, direktniji, da bi građani mogli da shvate. Jer sa ovim uvijenim porukama, građani to ne čitaju. Onda dolazi do situacije da Evropski parlament pošalje jednu poruku vlastima, a vlast to prevedu i kroz kontrolisane medije građanima šalje drugu poruku”, napominje Međak.\nOštrija metodologija i novi sistem levelizacije daće veća ovlašćenja i zemljama članicama, koje će moći pojedinačno da se izjasne, ocene napredak i zatraže neku vrstu reakcije, ukoliko nema napretka, objašnjava savetnica za pitanja procesa EU integracija u Komitetu pravnika za ljudska prava Jovana Spremo.\n“Srbija ima dve stvarnosti, dok se vlast na jedan način predstavlja međunarodnoj javnosti, drugačije prezentuje situaciju građanima. U obraćanju Evropljanima ni jednog momenta nije stigla poruka od vrha u Srbiji da oni skreću sa evropskog puta. Sa druge strane, imali smo različite izjave kako predsednika tako i premijerke i ministarke za evropske integracije, u smislu da nam Evropljani nisu toliki prijatelji kao neke druge zemlje i solidarnost sa njihove strane nije onakva kakvu smo očekivali”, podseća Spremo.\nDa su sve češći glasovi koji govore o nezadovoljavajućem stanju demokratije u Srbiji kao i da pregovori moraju da se zaustave, naglašava i programski direktor Centra savremene politike Nikola Burazer, koji navodi da „nije moguće nastaviti uobičajenom politikom uzimajući u obzir do koje mere su ovde došli problemi i u kom se pravcu ide u periodu pre a i posle izbora“.\n“Međutim, za građane Srbije, pa čak i za perspektivu Srbije u EU dobro je da postoje kritički glasovi u Briselu, i dobra je poruka da Srbija uz ovakvo stanje demokratije nema evropsku perspektivu. Uz činjenicu da jedna država ukoliko ne sprovede reforme i ako ne ispuni ključne kriterijume postojanja i funkcionisanja demokratskih institucija i vladavine prava, onda i nema nikakvu šansu u EU, bolje je tu poruku jasno poslati i time onemogućiti vlasti u Srbiji da se i dalje pretvara da se država kreće ka članstvu, dok se politika vodi na način koji se vodi”, zaključuje Burazer i dodaje da to dugoročno može poboljšati put Srbije ka integraciji u EU.\nBeogradski fond za političku izuzetnostCentar savremene politkeEvropski pokret u SrbijiJovana SpremoMarko SavkovićNikola BurazerVladimir MeđakYUCOM\nU Briselu nastavljen dijalog Beograda i Prištine na ekspertskom nivou\nLajčak: Konstruktivni pregovori Beograda i Prištine o nestalim i raseljenim licima\nInstitucije politizovane, nema odgovornosti\nEWB 15. 06. 2018. 18. 06. 2018.\nCvijić i Biber o mini-Šengenu: Dobra inicijativa, ali ne i zamena za EU\nTanjug 22. 11. 2019.\nEvropske integracije podržava 52 odsto građana


Na oglašavanje na internetu u Srbiji potrošeno 36,8 miliona eura - Biznis Info\nYou are at:Home»Tržište»Na oglašavanje na internetu u Srbiji potrošeno 36,8 miliona eura\nBy BiznisInfo on\t 16/05/2019 Tržište\nNa oglašavanje putem interneta u Srbiji je prošle godine utrošeno oko 36,8 miliona eura, što je rast od 24,8 odsto u odnosu na prethodnu godinu, rečeno je na otvaranju digitalne konferencije “Digital day 2019” u Beogradu.\nDirektor međunarodne oglasne mreže “Httpul” /Httpool/ Rade Tričković naveo je da tih 36,8 miliona eura čini 20 do 22 odsto ukupno potrošenog novca za oglašavanje u Srbiji, dok je na razvijenom tržištu taj udio već 50 odsto sa tendencijom rasta.\nTričković je naveo da najveći udio u okviru internet oglašavanja u Srbiji prvi put ima oglašavanje na mobilnim telefonima, koje bilježi i najveći rast od 45,4 odsto.\nPrema njegovim riječima, u oglašavanje putem interneta na mobilnim telefonima uložen je 18,91 milion eura i prvi put je preteklo oglašavanje na računarima.\nNa devetoj digitalnoj konferenciji, koja se održava u Jugoslovenskom dramskom pozorištu pod sloganom “Kako vjerujete?”, učestvuju predavači i stručnjaci iz domaćih, regionalnih i svjetskih reklamnih, medijskih i digital agencija, a biće riječi o novim digitalnim tendencijama.\nOrganizator je “IAB Srbija” – udruženje koje se bavi pružanjem aktivne podrške rastu i razvoju tržišta digitalnog i interaktivnog marketinga u Srbiji kao dio globalne “IAB mreže”.\nUčešće premijera Srbije Ane Brnabić, koja je prema najavama trebalo da govori na otvaranju konferencije, odloženo je za kasnije u toku dana.


Vlada ulaže gotovo milion KM u projekte u Kozarsku Dubici\n14/06/2018 | 14:37 ⇒ 18:18 | Autor: RTRS\nOdlukom Vlade Srpske, Kozarskoj Dubici biće dodijeljeno oko milion maraka za završetak infrastrukturnih projekata. Prilikom posjete ovoj opštini, predsjednik Narodne skupštine Nedeljko Čubrilović, pohvalio je odnos ove lokalne zajednice prema republičkim institucijama, i naglasio značaj izgradnje Memorijalnog centra u Donjoj Gradini.\n- To je jedan od najvažnijih projekata ne samo za ovu regiju, već za srpski narod. Očekujemo da se u taj projekat aktivno uključi i Vlada Srbije - rekao je Čubrilović novinarima.\nOn kaže da se nada da će svi planirani projekti u Kozarskoj Dubici biti brzo realizovani jer ljudi koji vode tu lokalnu zajednicu znaju šta hoće i imaju podršku svih.\n- Želim da realizacija bude uspješna - istakao je Čubrilović.\nČubrilović, koji je i zamjenik predsjednika Demokratskog narodnog saveza, rekao je da je danas u Kozarskoj Dubici razgovarano i o pripremama za predstojeće opšte izbore, budući da je njegova stranka partner SNSD-a i na nivou ove opštine i na nivou Republike Srpske.\n- Mislim da će ta saradnja ostati na zadovoljavajućem nivou - kaže Čubrilović, koji je tokom boravka u Kozarskoj Dubici Čubrilović o aktuelenim pitanjima razgovarao i sa rukovodstvom i članovima Opštinskog odbora DNS-a.\nNačelnik opštine Kozarska Dubica Radenko Reljić ocijenio je da se današnjom posjetom predsjednika Narodne skupštine Republike Srpske pokazuje izuzetno dobra saradnja ljudi iz republičke vlasti i lokalnih struktura.\n- Razgovarali smo o mnogim temama, o projektima koji se realizuju na području opštine Kozarska Dubica, o problemima lokalne zajednice koji se mogu riješiti na republičkom nivou. Bilo je riječi i o izgradnji memorijalnog centra Donja Gradina jer postoji opšti konsenzus da se taj projekat podrži sa republičkog i opštinskog nivoa, kao i drugih struktura - rekao je Reljić.\n- Preostaje nam izrada građevinskog projekta i raspisivanje tendera za izvođača radova. Izgradnja memorijalnog centra Donja Gradina trebalo bi da počne ili krajem ove ili do marta sljedeće godine - precizirao je Banjac.\nIstaknuto je da je na redu izrada građevinskog projekta Memorijalnog centra, nakon čega će biti raspisan tender za izvođača radova.


Ambasadori pomirenja iz BIH Srbije i Kosova mijenjaju regiju - Institut za evropske poslove Institut za evropske poslove\nProjekat pod nazivom „Youth Recomciliation Ambassadors“ organizovao je Omladinski odbor za obrazovanje (Youth Education Committee), a podržala ga je Britanska ambasada u Beogradu.\nProgram je imao za cilj da pruži mladim ljudima u regionu priliku da razgovaraju i uporede iskustva iz svojih društava u procesima tranzicije i pomirenja u regionu, koristeći evropske integraciju kao pomoćni mehanizam.\nDvadeset studenata iz BiH, Srbije i Kosova imalo je priliku da posjeti neke od najznačajnijih vladinih, nevladinih, akademskih i diplomatskih institucija u Beogradu. Za vrijeme petodnevnog boravka upoznali su se sa radom Fonda za humanitarno pravo, Agencije za borbu protiv korupcije, Tužilaštva za ratne zločine, Ureda povjerenice za zaštitu ravnopravnosti i mnogih drugih organizacija.\nTokom posjete Britanskoj ambasadi upoznali su se i razmijenili mišljenja i ideje sa britanskim ambasadorom u Srbiji, Michaelom Davenporom, kao i ombudsmanom Sašom Jankovićem, kojem je ovo drugi petogodišnji mandat.\nZanimljiva je bila i posjeta Narodnoj skupštini Republike Srbije, gdje je studente primio Žarko Korać, koji je poslanik u Skupštini Srbije kao dio koalicije oformljene oko Liberalno-demokratske partije. Korać je poslanik u Skupštini Srbije bio i u periodu od 1993. do 1997, kao i od 2003. do danas.\nMladi entuzijasti pokazali su veliki interes i želju da promovišu pomirenje i saradnju u regiji i da kao aktivni članovi društva budu ti koji će uticati na političke, socijalne i ekonomske prilike u svom okruženju. Dobili su titulu „omladinski ambasadori pomirenja“ i zadaću da stečeno znanje i iskustvo šire u svojim zemljama i doprinose boljem suočavanju sa prošlošću, koje će voditi pomirenju i svjetlijoj i sretnijoj budućnosti za cijelu regiju.\n„Ovaj izuzetni projekat će svakako ostvariti veliki uticaj i uspjeh te pomoći procesima tranzicije, integracije prema EU i pomirenja u regiji“, poručili su učesnici, koji žele ohrabriti sve mlade ljude da se prijave i uključe jer će konkurs za sljedeću grupu omladinskih ambasadora pomirenja biti raspisan već u decembru.


ivica dacic - Stranica 3 od 57 - Dnevni list Danas\nPočetna » ivica dacic » Page 3\nDačić predstavlja Srbiju na sednici Saveta bezbednosti UN\nMinistar spoljnih poslova Ivica Dačić predstavljaće Srbiju na današnjoj sednici Saveta bezbednosti UN na kojoj će biti razmatran Izveštaj generalnog sekretara Antonija Gutereša o radu Unmika.\nPiše: Glas Amerike 7. 2. 2019.\nSrbija je iz regiona gde su strani borci bili prisutni još devedesetih godina, ali međunarodna zajednica nije na vreme prepoznala da je to, na neki način, baza za regrutovanje terorista koji će biti upotrebljeni širom sveta.\nDačić: I dalje neizvesno da li će SB UN razmatrati situaciju na Kosovu\nMinistar spoljnih poslova Srbije Ivica Dačić izjavio je večeras da je i dalje neizvesno da li će situacija na Kosovu biti na dnevnom redu sutrašnje sednice Saveta bezbednosti UN.\nMinistar zaštite životne sredine Goran Trivan izjavio je da javno izrečena, nikad u diplomatskoj praksi zabeležena, pretnja smrću koju je ministru spoljnih poslova Ivici Daćiču uputio ministar inostranih poslova Kosova Bedžet Pacoli predstavlja demonstracija terorističkog koda.\nDačić: Širiti istinu o Jasenovcu\nMinistar spoljnih poslova Ivica Dačić izjavio je danas da se zločini počinjeni u Drugom svetskom ratu, a posebno u logoru Jasenovac, nikad neće i ne smeju zaboraviti i istina o tome treba da se širi u svim institucijama koje treba da beleže i pamte zločine.\nFunkcioner Socijalističke partije Srbije i ministar rudarstva i energetike Aleksandar Antić pozvao je danas čelnike Evropske unije da osude ponašanje kosovskog šefa diplomatije Bedžeta Pacolija, koji je, kako je naveo, „prešao svaku granicu civilizovanog ponašanja direktno preteći smrću“ ministru spoljnih poslova Srbije Ivici Dačiću na sastanku u Bukureštu.\nMinistar spoljnih poslova Srbije Ivica Dačić i premijer Dominike Ruzvelt Skerit ocenili su danas u Beogradu da odnose dve zemlje odlikuju poverenje, prijateljstvo i poštovanje.\nDačić: Sporazum s Prištinom treba postići za vreme Trampove administracije\nMinistar spoljnih poslova Srbije Ivica Dačić izjavio je danas da u dijalogu Beograda i Prištine treba što pre postići trajno rešenje jer bi moglo da dodje do promena u medjunarodnim odnosima.\nDačić: Niko iz EU i zemalja kandidata ne opravdava prištinske takse\nMinistar spoljnih poslova Srbije Ivica Dačić izjavio je da očekuje da današnji sastanak ministara spoljnih poslova Evropske unije i zemalja kandidata u Bukureštu utiče na Prištinu da ukine takse na robu iz Srbije i BiH.\nDačić apeluje na EU da ubedi Kosovo da jednostrani potezi nisu rešenje\nMinistar spoljnih poslova Srbije Ivica Dačić rekao je danas da kosovske takse na robu iz Srbije onemogućavaju dalje razgovore Beograda i Prištine i apelovao na EU i zemlje članice da ubede pojedine političke aktere u regionu Zapadnog Balkana da jednostrani potezi nisu rešenje problema, već da je najvažnije vratiti se dijalogu.\nMinistar spoljnih poslova Srbije Ivica Dačić rekao je ambasadoru SAD Kajlu Skotu da će 6. februara otputovati u Vašington gde će učestvovati na ministarskom sastanku Globalne koalicije za borbu protiv Islamske države.\nDačić u Mjanmaru o jačanju političkih odnosa dve države\nMinistar spoljnih poslova Srbije Ivica Dačić i šefica mjanmarske vlade Aung San Su Ći izrazili su danas u Mjanmaru spremnost za jačanje političkih odnosa i unapređenje saradnje dve zemlje.\nPoznavanje svih faza plodnosti mačke, pomoći će vam da izbegnete neželjenu trudnoću svoje ljubimice\nKako u svetu, a kako kod nas: Zagađenost vazduha beleži rekordne nivoe u Beogradu i drugim gradovima Srbije


Vojna akademija Beograd - Basisinformationen über Unternehmen\nVidosav Kovačević - načelnik\nVojna akademija je obrazovno - naučna ustanova u kojoj se stiče visoko obrazovanje, organizuju poslediplomske stručne, specijalističke, magistarske i doktorske studije i osnovna, primenjena i razvojna istraživanja značajna za podizanje naučnog i nastavnog kadra i uvođenje studenata u naučni rad. Osnovne studije na VA traju do 5 godina.\nNa četiri odseka Vojne akademije školuju se oficiri za sve vidove (3), rodove (11) i službe (8) VS.\nVojna akademija organizuje kurseve za aktivne oficire, didaktičko-metodičke kurseve za osposobljavanje nastavnika, kurseve stranih jezika za oficire i podoficire i školu rezervnih oficira.\nNastavu na Vojnoj akademiji realizuju nastavnici sa Vojne akademije, iz MO i GŠ VS. Institucionalizovana je saradnja putem okvirnih ugovora sa deset fakulteta Beogradskog univerziteta, koji realizuju nastavu na VA u obimu do 20%.\nNastavnici na VA imaju izborna nastavnička zvanja predavač, viši predavač, docent, vanredni i redovni profesor. Vojna akademija je otvorena za školovanje i usavršavanje oficira armija zainteresovanih država.\nTa pitanja su u nadležnosti Ministarstva odbrane.\nVojna akademija školuje učenike Vojne gimnazije i oficirski kadar za potrebe svih rodova i službi svih vidova, od osnovnog studija do generalštabnog usavršavanja.\nNova zgrada za tri fakulteta na Novom Beogradu trebalo bi da bude završena za dve godine (FOTO, VIDEO) Dienstag 10.03.2020.\nVojna akademija obeležava 170 godina rada - Ministarstvo odbrane traži organizatora svečanosti Freitag 07.02.2020.\nNa jesen projekat za prenamenu zgrade bivše Vojne akademije - Zdanje iz 19. veka 2020. postaje Muzej grada Beograda Montag 29.07.2019.


U Srbiji skroman napredak u oblasti ljudskih prava – GayEcho\n“Krivično gonjenje ratnih zločina i dalje zaostaje usled nedostatka političke volje i adekvatnih resursa, i slabih mehanizama za podršku svedocima. Mali broj visokih zvaničnika upletenih u ozbiljna ratna nedela odgovarao je pred srpskim sudovima”, piše u izveštaju.\n“Proces odlučivanja o azilu i dalje je bio neadekvatan, uz niske stope priznavanja i duga odlaganja donošenja odluka”, navedeno je u izveštaju.\n“U avgustu su srpski i kosovski lideri najavili kontroverzni plan o izmeni granica između Srbije i Kosova, kao deo mirnog sporazuma dve zemlje. Ovaj plan je izazvao zabrinutost zbog posledica koje bi transfer stanovništva, do kojeg bi doveo, imao po ljudska prava”, piše u izveštaju o stanju ljudskih prava.\n« Alpine A110 izabran za Evropski gej automobil godine\nFilm o Rudolfu Nurejevu na FESTu »\nMi ocigledno ne zivimo na istoj planeti.


Magazin online Cimet snižava šećer u krvi - 7 November 2011 - Magazin - Vojvodina Net\nCimet može da snizi nivo masti i lošeg holesterola, uništi gljivice i spreči njihov rast, umanji telesnu temperaturu i ima protivzapaljensko dejstvo.\nOvaj mnogima omiljeni začin za sutlijaš i kolače s jabukama koristi se protiv zubobolje, oboljevanja desni, raznih vrsta upala, poboljšanja varenja, a poznato je da je i snažan antioksidans.\nIZBORITE SE SA ZUBOBOLJOM\nJednu kašičicu cimetovog praha pomešati sa pet kašičica meda i staviti na bolni zub. Ovo možete ponavljati tri puta dnevno dok ne odete kod zubara.\nCIMETOM PROTIV ARTRITISA\nJednu trećinu meda meda istopiti u dve trećine mlake vode, dodati kašičicu cimetovog praha, pa tom masom blago masirati bolne delove tela. Bol bi trebalo da polako počne da se umiruje za minut ili dva. Ukoliko želite dodatni efekat, popijte ujutro i uveče šolju vruće vode u kojoj ste razmutili dve kašičice meda i jednu kašičicu cimeta.\nDve kašike meda sa tri kašičice cimetovog praha umešaju se u 4,5 dl čaja - ovaj napitak trebalo bida smanji nivo holesterola u krvi za 10 procenata u roku od dva sata. Uzimati tri puta dnevno kod hroničnih slučajeva.\nSMRŠAJTE UZ POMOĆ CIMETA\nPola sata pre doručka i tik pre spavanja popiti dve kašćičice meda sa jednom kašičicom cimetovog praha koje ste prokuvali u šolji vode. Ova mešavima pomaže u mršavljenju tako što sprečava taloženje masnoća.


iSerbia - Posao u Srbiji\nStekli ste obrazovanje ili poslovno iskustvo u inostranstvu, i sada želite da se vratite i svoje talente iskoristite u Srbiji? Da li želite da se zaposlite, ili možda želite da osnujete svoju firmu jer imate dobru poslovnu ideju? Možda biste hteli da karijeru nastavite u sferi društvenog aktivizma pa vas interesuje kako da osnujete nevladinu organizaciju? Koje god bilo vaše opredeljenje - iSerbia vam u tome može pomoći korak-po-korak!ZaposlenjeUkoliko želite da se zaposlite – znajte da će vam biti potrebna upornost i strpljenje, jer stopa nezaposlenosti u novembru 2011. godine u Srbiji iznosila je čak 23,7%. Prvi korak u potrazi za poslom jeste da se ‘prijavite na biro’, a to možete učiniti u ispostavi vaše lokalne Nacionalne službe za zapošljavanje – više informacija o tome naći ćete ovde.PreduzetništvoVeliki broj ljudi u ekonomski razvijenim zemljama zaposleno je u malim i srednjim preduzećima. Mala i srednja preduzeća predstavljaju pravi razvojni potencijal. Ukoliko ste se vratili u Srbiju, mladi ste, nemate posla - šta čekate? Reći ćete - komplikovana procedura, nedovoljno znanja o propisima za pokretanje posla... To više nije problem! Za one od vas koji bi želeli da budu “sam svoj šef”, da pomognu u stvaranju radnih mesta za druge, a imaju dobru poslovnu ideju, iSerbia nudi kompletan vodič za osnivanje i vođenje firme u Srbiji. Ne oklevajte previše, možda baš u vama leži budući Mark Zuckerberg (osnivač Fejsbuka i najmlađi milijarder).1. Pokreni posao 2.Koju firmu osnovati 3. Registracija firme 4. Biznis plan 5. Finansijska konstrukcija 6. Menice 7. Marketing plan 8. Napisati PR tekst 9. iSerbia baza fondova i kreditaDruštveni aktivizam i nevladin sektorIako se život brzo odvija, uvek ostaje slobodnog vremena koje želimo da iskoristimo za oblasti koje volimo, a često i da damo doprinos pozitivnim promenama, borbi za interese svoje zajednice ili manjinske grupe, te napredovanju stvari do kojih nam je stalo. Pravi način za to je udruživanje sa ljudima koji dele istu strast u nevladinu organizaciju. Nevladin sektor je jedan od najbrže rastućih, a udruživanjem aktera iz lokalnih zajednica i privatnog, javnog i nevladinog sektora stvaraju se bolji uslovi za ekonomski rast i poboljšanje kvaliteta života za sve stanovnike zajednice. U Srbiji postoje tri tipa tih organizacija i to: Udruženje građana, Zadužbina i Fondacija – koju ćete osnovati zavisi od ciljeva udruživanja. Zato predlažemo da pročitate tekstove koje je iSerbia pripremila za vas, a koji će vam olakšati osnivanje i upravljanje vašom nevladinom organizacijom!1. Uvod u NVO 2. Definicije 3. Osnivanje udruženja 4. Finansiranje NVO 5. iSerbia baza fondova i kreditaFondovi za pravna licaPostoji veliki broj domaćih i inostranih fondova koji dodeljuju donacije, kredite ili podsticajna sredstva za različite aspekte ekonomskog i društvenog razvoja – kako za firme tako i za nevladine organizacije. iSerbia redovno prati konkurse, zato predlažemo da redovno posećujete iSerbia bazu fondova kako biste pronašli konkurs koji odgovara baš vašoj organizaciji!


U Crnoj Gori registrovano između 50 i 60 hiljada oboljelih od dijabetesa - Penzioneri - Crna Gora\nU Crnoj Gori se svakodnevno dijagnostikuju novi slučajevi oboljelih od dijabetesa, a registrovano je između 50.000 i 60.000 oboljelih, odnosno, skoro svaki deseti ili jedanaesti stanovnik ima jedan vid poremećene glikoregulacije, saopšteno je iz NVO “Brini o sebi”.\nDanas je u Podgorici održana pres konferencija i panel diskusija na temu „Značaj prevencije, informisanosti i podrške oboljelima od dijabetesa“, pod pokroviteljstvom Ministarstva zdravlja Crne Gore.\n“Imajući u vidu sve veći teret koji hronične nezarazne bolesti nose u našem društvu, a u skladu sa Svjetskim danom dijabetesa koji se obilježava 14. novembra, ovaj događaj je posebnu pažnju posvetio prevenciji i liječenju dijabetesa u Crnoj Gori, sa ciljem informisanja i upoznavanja crnogorske javnosti sa problemom i teretom dijabetesa, načinima prevencije i načinima podrške oboljelima”, saopšteno je iz NVO “Brini o sebi”.\nPredstavnici ministarstva i zdravstvenih institucija u Crnoj Gori su, kako se navodi, u obražanju pružili relevantne informacije o stanju i uslovima liječenja dijabetesa u Crnoj Gori i ukazali na načine očuvanja i unapređenja zdravlja.\nIspred Ministarstva zdravlja Crne Gore, obratio se sekretar ministarstva Nikola Antović, zatim dr Sreten Kavarić, direktor interne klinike Kliničkog centra Crne Gore, dr Nebojša Kavarić, direktor JZU Dom zdravlja Podgorica, dr Đurđica Ostojić, direktor Centra za kontrolu i prevenciju nezaraznih bolesti ispred Instituta za javno zdravlje Crne Gore i Sead Čirgić, direktor Fonda za zdravstveno osiguranje Crne Gore.\nOdržan je i panel na temu “Značaj prevencije, informisanosti i podrške oboljelima od dijabetesa”. Učesnici panela bili su dr Valentina Kalinić, internista – endokrinolog, ispred Saveza dijabetičarskog društva, dr Enisa Pupović, spec. Internista – endokrinolog, ispred Savjetovališta za dijabetes u Domu zdravlja, dr Dragan Likić, rukovodilac Registra za sećernu bolest u Institutu za javno zdravlje Crne Gore, Ivan Milašević, predsjednik Udruženja “Diabetes Podgorica”/dijabetičar i Miloš Andrović, ispred farmaceutske kompanije TBC Novo Nordisk.\n“Panelisiti su istakli značaj prevencije, pa zatim edukacije, samokontrole i samosvijesti oboljelih od dijabetesa, koji su ključni u smjeru spriječavanja mnogobrojnih komplikacija. “Glavni zaključak sa press konferencije odnosi se na važnost sinergije svih zdravstvenih institucija u Crnoj Gori i na preduzimanje konkretnih koraka u prevenciji i edukaciji, kako bi se među stanovnicima naše zemlje otklonile sve predrasude o ovom oboljenju”, zaključuje se u saopštenju NVO “Brini o sebi”


375\tObjavljeno 19 avgust 2020 Autor: Micro Mreza\nMinistar prosvjete i kulture Republike Srpske Natalija Trivić posjetila je danas Osnovnu školu "Vuk Karadžić" u Doboju gdje su u toku pripreme za početak nastave u školskoj 2020/21. godini u skladu sa preporukama Instituta za javno zdravstvo Srpske.\nTrivićeva je istakla da su u ovoj školi danas i pripadnici Civilne zaštite koji će do kraja naredne sedmice dezinfikovati svih 670 školskih objekata u Srpskoj i omogućiti nesmetan boravak djece i rad prosvjetnih radnika.\n"Svi smo svjesni situacije, preporuke za učenike i nastavnike su jasno definisane. Poštovanje predloženih mjera svešće mogućnost zaraze virusom korona na minimum", rekla je Trivićeva novinarima u Doboju.\nTrivićeva je dodala da su djeca samo dio dana u školi, zbog čega je apelovana na roditelje, ali i sve građane u Srpskoj, da imaju na umu da počinje nova školska godina i da poštuju mjere zaštite.\nOna je podsjetila da su preporučene mjere koje se odnose na škole dezinfekcija svih prostorija i klupa prije početka nastave, zatim da đaci budu u grupama od maksimalno njih 15, da nose maske do ulaska u učionicu i od izlaska iz nje.\n"Neće biti velikog odmora, jer će časovi da traju kraće, a preporučuje se da užinu nose od kuće. Ministarstvo će svim školama obezbijediti dodatna materijalna sredstva za nabavku svega potrebnog za dezinfekciju", navela je Trivićeva i dodala da će direktori škola biti zaduženi za provođenje mjera.\nUkoliko učenik bude pozitivan na virus korona, Trivićeva je istakla da će sva djeca iz te grupe biti izolovana 15 dana, dok ostatak škole nastavlja sa radom.\n"Djeca koja boluju od hroničnih bolesti moraće da prilože mišljenje ljekara o pohađanju nastave u školi, a oni koji iz bilo kojih razloga ne budu na nastavi imaće onlajn časove posredstvom zajedničkih digitalnih platformi, u koje su uvezane škole", naglasila je Trivićeva.\nDirektor dobojske OŠ "Vuk Karadžić" LJubiša Blagojević istakao je da je škola spremna za početak nove školske godine, te da će poštovati sve mjere koje je preporučio Institut jer im je zdravlje djece i prosvjetnih radnika na prvom mjestu.\n"Ne bi trebalo da bude bilo kakvih problema. Nabavili smo bezkontaktne toplomjere, gdje ćemo na ulazu u školu djeci mjeriti temperaturu. Pripremili smo prostoriju za izolaciju, ukoliko se desi na neko od djece ili nastavnika u školi dobije simptome", rekao je Blagojević.\nOn je dodao da ova škola ima oko 1.030 učenika, te da će nastavu morati da organizuju u časovima od po 20 minuta.\n"Radimo sa 24 opremljena i obučena tima kako bi obavili potpunu dezinfekciju prostora, od ulaska u školsko dvorište pa nadalje, od najviše do najniže tačke", rekao je Novitović.


Garantujem ja, ali oni i dalje prete - Istinomer\nGarantujem ja, ali oni i dalje prete\nPredsednik Srbije o sigurnosti u zemlji. (Politika, 06. 05. 2008. godine)\n„Atmosfera linča, nasilja, podstrekavanja, huškanja je nešto za šta smo mislili da su davno prošla vremena i posle izbora toga više neće biti, to vam garantujem.“\nU kampanji za parlamentarne izbore 2008. godine predsednik Srbije je, podstaknut nizom pretećih pisama upućenih na adrese nosilaca različitih državnih funkcija, pa i na njegovu, ohrabrivao građane da će takve stvari postati prošlost.\nMeđutim, u poslednje dve godine slične pretnje dobijali su brojni državni i opštinski funkcioneri, novinari, nosioci pravosudnih funkcija… Kada je preminuo francuski državljanin Bris Taton, koji je nekoliko dana ranije linčovan na ulicama Beograda, predsednik Tadić je izjavio:\n„Srbija je otvoreno, demokratsko društvo, u kojem ekstremne grupacije ne mogu da prođu. Srbija će reagovati sa najvećom mogućom ozbiljnošću i u tome će biti primenjen princip strogosti kako bi se izbegli sve slične reakcije i događaji u budućnosti. Za nasilničke grupe, ekstremne, političke i navijačke grupacije neće biti mesta i budite uvereni da će tako biti.“\nPress, 30. 09. 2009. godine\nOd novih pretnji po bezbednost, međutim, nije uspeo da se odbrani ni sam predsednik. Poslednji put je to bilo putem društvene mreže „Fejsbuk“ kada se pojavila grupa pod nazivom „Tadiću, džaba ti blindirana mečka, kad otvoriš vrata snajper te čeka!“\n„Na Fejsbuku je osnovana je grupa u kojoj se preti smrću predsedniku Srbije Borisu Tadiću. Demokratska stranka traži da nadležni organi hitno reguju, a ostale stranke upozoravaju da se ovakve pretnje moraju shvatiti ozbiljno. U MUP-u kažu da su već započeli istragu i da će preko američkog ministarstva pravde tražiti da im centrala Fejsbuka dostavi podatke o ovoj grupi.“\nB92, 27. 04. 2010. godine\nAtmosfera nasilja i pretnji, očigledno, nije nestala. Istinomer zbog toga izjavu predsednika Tadića ocenjuje kao neispunjeno obećanje.\nPrvom čoveku Srbije je, u međuvremenu, iz bezbednosnih razloga nabavljen i nov blindirani automobil.\nbezbednost nasilje Bris Taton huligani desničarske grupe


Prijemu bi trebalo prisustvovati oko 3.000 zvanica, među kojima i 1.000 mladih iz fudbalskih klubova širom zemlje\nnaslovnica > sport, dnevni naslovi 17.07.2018 Dejan Maksimovic Sarajevo\nPARIZ (AA) - Fudbalskim reprezentativcima Francuske biće dodijeljena Legija časti, najveće državno francusko priznanje, saopšteno je u ponedjeljak iz ureda predsjednika Emmanuela Macrona, prenosi Anadolu Agency (AA).\nJoš uvijek nije poznat tačan datum dodjele velikog priznanja igračima, koji su po drugi put Francuskoj donijeli titulu svjetskog šampiona u fudbalu. No, zna se da će prijemu prisustvovati oko 3.000 zvanica, među kojima i 1.000 mladih iz fudbalskih klubova širom zemlje.\nPrije 20 godina današnji selektor Didier Deschamps odveo je Francusku kao kapiten do titule, a tada je dobio Legiju časti od tadašnjeg francuskog predsjednika Jacquesa Chiraca. Sada se očekuje da će Deschamps biti promovisan u viši red Legije časti s viteza u oficira.\nProtesti "žutih prsluka" u Francuskoj: Za 30 dana privedeno 4.570 osoba, za 216 određen pritvor\nFrancuska: Tokom protesta “žutih prsluka“ teško povrijeđena jedna, a uhapšeno 18 osoba\nKoaliciona vlada u Italiji izrazila podršku "žutim prslucima" u Francuskoj\nTokom demonstracija u Francuskoj privedeno 345 osoba


BRZA REAKCIJA: FSS odgovorio na Antićeve tvrdnje o nameštanju rezultata! - Domaći fudbal, Fudbal\nHotSport»Fudbal»Domaći fudbal»BRZA REAKCIJA: FSS odgovorio na Antićeve tvrdnje o nameštanju rezultata!\nBRZA REAKCIJA: FSS odgovorio na Antićeve tvrdnje o nameštanju rezultata!\nStefan Smuđa| 2019-05-29T17:16:52+02:00\t29. maja 2019. 17:10|0 komentara|HotSport\nPosle optužbi trenera i direktora Dinama iz Vranja, Dragana Antića Recka, stigao je odgovor iz Fudbalskog saveza Srbije.\nPodsetimo, Antić je posle eliminacije Dinama iz baraža za Superligu Srbije od Inđije izneo niz optužbi i zapretio da će izneti ko je sve nameštao rezultate i kladio se na ishode mečeva svojih klubova.\nStigao je brz odgovor iz Fudbalskog saveza Srbije, a saopštenje potpisuje oficir za integritet FSS Ivan Petrić, koje prenosimo u celosti:\n– Imam obavezu da se obratim fudbalskoj javnosti zbog skandaloznih i netačnih izjava Dragana Antića, zlonamernih insinuacija kojima se narušava integritet elitnog takmičenja. Pogotovo sam iznenađen jer te optužbe dolaze od strane osobe veoma sumnjivog sportskog morala i kredibiliteta, osobe željne pažnje i medijskog senzacionalizma.\n– Podsetio bih fudbalsku javnost da smo nedavno boravili u UEFA koja posvećuje veliku pažnju stvarima koje narušavaju integritet svakog takmičenja i da nam je tada, kao i ranije, saopšteno da sumnja ne znači da je neka utakmica automatski i nameštena. Odnosno da svaka informacija mora proći analizu stručnih službi Fudbalskog saveza zaduženih za integritet takmičenja.\n– Zbog svega navedenog, pozivam Dragana Antića, predsednika kluba koji je kažnjen zbog nečasnih radnji u fudbalu, da podnese nadležnim organima FSS sve dokaze koje ima o „nameštenim utakmicama“. Za neprijavljivanje informacija kojima kaže da raspolaže, već podleže merama disciplinskih organa FSS, a podsećam ga da su te mere, odnedavno održane Skupštine FSS, još rigoroznije, navodi se u saopštenju Ivana Petrića, oficira za integritet Fudbalskog saveza Srbije.\nTAGOVI: Fudbalski savez Srbije, Dinamo Vranje, Dragan Antić, Ivan Petrić


Održana radionica na temu unapređenja kvaliteta nastave | Odsek za računarsku tehniku i računarske komunikacije\nOdržana radionica na temu unapređenja kvaliteta nastave\nPočetak / Održana radionica na temu unapređenja kvaliteta nastave\nPred sam početak školske 2019/2020. godine Naučno-nastavno veće RT-RK odseka organizovalo je jednodnevnu radionicu u cilju unapređenja kvaliteta nastave. Radionica je održana u prijatnom ambijentu kongresnog centra Andrevlje, smeštenog na Fruškoj gori.\nZadatak radionice bio je da se izlože uočeni problemi, definišu oblasti unapređenja i napravi plan konkretnih akcija za poboljšanje nastave.\nIzlaganje problema koji su do sada primećeni u nastavi bili su podeljeni po godinama studija, s obzirom na različite izazove na različitim godinama studija. Neki od problema se tiču mnogobrojnosti studenata na nižim godinama, njihovog razumevanja značaja pojedinih predmeta, kao i slabije posećenosti predavanjima na nekim godinama. Nastavnici su naglasili važnost toga da studenti bolje povezuju znanje iz srodnih predmeta, kao i da stiču bolje predznanje za naredne godine studija. Takođe, istaknuta je potreba da se na vežbama što više primenjuje naučeno i da se studenti više podstiču na interakciju i zalaganje. Primećena je i potreba za osavremenjavanjem literature i opreme, češćim utvrđivanjem gradiva i proverama znanja, kao i za što boljom organizacijom predavanja i vežbi.\nNakon uvodnog dela i pauze, radionica je nastavila da se odvija u produktivnom smeru, sa mnogo izlaganja i razgovora koji će uticati na sveobuhvatni napredak nastave na Odseku. Profesori i asistenti izdvojili su oblasti u kojima vide najviše mogućnosti napretka a one se odnose na ocenjivanje, uspostavljenje ustaljenih pravila nastave, način organizovanja vežbi i predavanja, kao i na povezivanje gradiva različitih predmeta.\nU kategoriji ocenjivanje promene će se odnositi na insistiranju na usmenim prezentacijama/diskusijama pri odbrani projekta/ispita, češćim i kraćim proverama znanja po manjim celinama, smanjivanje opterećenja, kao i adekvatnu preraspodelu bodova sa pismenog i usmenog dela ispita.\nU nastavi će se sprovoditi zajednički stav/pravilnik, podsticaće se rad od kuće kroz domaće zadatke, raditi na boljem uparivanju predavanja, vežbi i projekata, unaprediti blokovska nastava, obezbediti bolja dostupnost materijala, posvećivati više pažnje studentu “jedan na jedan”, te pratiti zadovoljstvo studenata u toku semestra sprovođenjem ankete.\nRadiće se na boljem povezivanju predavanja i vežbi, aktivnom učešću predavača na vežbama, motivaciji/proaktivnosti studenata kroz rad u manjim grupama, te stimulaciji u vidu rešavanja obaveza u predroku.\nObnoviće se istraživački projekti na Odseku, a nastava će se početi održavati i na doktorskim studijama, pri čemu ispit može biti zamenjen radom na konferenciji.\nNa predavanjima će se obezbediti knjiga za teorijski deo nastave i radiće se na aktuelizaciji nastavnih materijala, kao i na većoj interakciji sa studentima.\nIstiče se želja da se ostvari veća posećenost predavanjima i vežbama kroz dodatnu posvećenost nastavnog kadra koji će raditi na podizanju kvaliteta nastave, a kao posebno značajno nastavnici će stimulisati povezivanje gradiva iz različitih predmeta.\nU želji da budućim i trenutnim studentima RT-RK odseka pruže što bolji kvalitet nastave, opšti zaključak je da će profesori i asistenti raditi na motivaciji studenata kroz veću interaktivnost nastave i prilagođavanje materijala, obezbeđivanje literature, osavremenjivanje nastave, povezivanje gradiva različitih predmeta, te unapređenja komunikacije sa studentima. Daće se akcenat na gradivu primenjivom u praksi kako bi studenti razumeli svrhu naučenog, uskladiti raspored i veličine grupa, kao i broj asistenata, te obezbediti promene u načinu ocenjivanja kroz češće provere znanja, preraspodelu predispitnih i ispitnih obaveza, kao i primenu novog pravilnika FTN.\nSvim studentima želimo srećan početak nove školske godine!


Prihodi - Blic Online\nPoreska uprava RS Srpske je u prva dva meseca ove godine na račun javnih prihoda RS prikupila ukupno 194,5 miliona evra (389,1 milion KM), što je za 11 miliona KM ili tri odsto više nego u istom periodu prethodne godine.\nU prošloj godini ostvaren je suficit republičkog budžeta u iznosu od 12,8 milijardi dinara, objavilo je Ministarstvo finansija.\nPredstavnici Republike Srpske pohvalili su se da su prošle godine imali rekordnu naplatu javnih prihoda od 2,494 milijardi KM.\nU Beogradu će prosečna plata na kraju ove godine biti oko 600 evra što je više od republičkog proseka, a 2012. godine prosečna plara u glavnom gradu bila je 465 evra, izjavio je danas zamenik gradonačelnika Beograda Goran Vesić.\nJavni prihodi RS po osnovu poreza i doprinosa već nekoliko godina rastu za oko tri odsto godišnje, a posebno je to izraženo u poslednje dve godine, podaci su Poreske uprave RS.\nSlabiji profit i prihodi oborili akcije "Tvitera" za 15 odsto\nKompanija Tviter izvestila je danas o lošijim prihodima i profitu nego što se očekivalo na Volstritu. Tviter je slabije poslovne rezultate u trećem tromesečju pripisao problemima sa oglašavanjem i neuobičajeno niskoj tražnji tokom leta, što je prouzrokovalo da akcije kompanije padnu za oko 15 procenata, prenosi agencija Rojters.\nTokom prvih šest meseci ove godine Vojvođanska banka ostvarila je neto dobit od 5,9 milijardi dinara što je rast od preko 100 odsto u odnosu na isti period prošle godine.\nVidović: Nema problem sa budžetom, sve obaveze izmirene po planu\nMinistar finansija Republike Srpske Zora Vidović izjavila je da je Srpska zadovoljna finansijskim pokazateljima za prvih šest meseci ove godine jer budžetski prihodi iznose gotovo 1,39 milijardi KM, što je na nivou plana za ovaj period.\nMinistarstva trgovine i turizma: Od boravišne takse u Srpskoj za pola godine prikupljene 350.000 evra\nJavni prihod od uplaćene boravišne takse u Srpskoj u periodu januar - jun 2019. godine veći je za 13 odsto u odnosu na isti period prošle godine i iznosi oko 350.000 evra (703.000 KM).\nGradsko veće Beograda usvojilo je juče predlog Odluke o rebalansu budžeta grada za 2019. godine i uputilo ga Skupštini grada na usvajanje.\nProsečni mesečni prihodi domaćinstava u Srbiji u novcu i u naturi iznosili su 65.872 dinara, i nominalno su viši za 5,4 odsto na godišnjem nivou, dok su prosečni mesečni izdaci, sa iznosom od 66.064 dinara, bili veći za 3,8 procenata nego u istom periodu 2018, objavio je Republički zavod za statistiku. To znači da je u prvom kvartalu domaćinstvima u proseku nedostajalo 192 mesečno za pokrivanje troškova.\nUPRKOS TRGOVINSKOM SPORU ALIBABA UTROSTRUČIO DOBIT Da li je tajna u radu od 12 sati dnevno\nPrihodi kompanije Alibaba, kineskog lidera u oblasti e-trgovine, nadmašili su u prvom tromesečju ove godine procene analitičara, ukazavši istovremeno da su kinesko-američki trgovinski spor i usporavanje kineske privrede imali neznatan uticaj na krajnji poslovni rezultat kompanije.\nNajveća domaća građevinska kompanija, Energoprojekt holding (ENHL), objavila je konsolidovane finansijske izveštaje za 2018. koji osim matične kompanije obuhvataju i poslovanje velikog broja zavisnih preduzeća u zemlji i inostranstvu.\nJAPANSKOM TEHNIKOM MOGUĆE UŠTEDETI I DO 35 ODSTO - Potrebni samo sveska, olovka i strpljenje\nSavet "čuvajte za crne dane" stalno možete da čujete, ali retko ko vam kaže kako da pređete sa reči na dela.\nKompanija Tviter je objavila danas da je u prvom kvartalu ostvarila bolje prihode od očekivanih i iznenađujući rast broja aktivnih mesečnih korisnika. To bi, ocenjuje Rojters, mogao biti signal da je medijska platforma na putu održivog rasta nakon godinu dana stagnacije rasta korisnika.\nDRAMA U CENTRU LOZNICE Muškarac stoji na krovu zgrade, stigli policija, Hitna pomoć i PREGOVARAČI


SPORTSKI DUH - Glas Podrinja\nZAVRŠEN TRODNEVNI TURNIR U MALOM FUDBALU U RIBARIMA\nKancelarija za mlade grada Šapca nastavila je sa realizacijom svojih projekata „Unapređenje mladih na seoskom području“ i „Mreža“ u okviru koga mladi sa seoskog područja imaju priliku da učestvuju u sportskim aktivnostima. Tako je tokom proteklog vikenda održan turnir u malom fudbalu u Ribarima. Pobedu ovog puta odnele je ekipa „Centralno grejanje Bojić“, dok su drugoplasirane i trećeplasirane bile ekipe „Šipurske livade“ i „Žali bože 5000“. Pehare su pored ekipa dobili i Stefan Stanković, Jovan Đukić i Nemanja Todorović, kao najbolji igrač, strelac i golman turnira.\n- Videti mlade ljude okupljene na jednom mestu oko zajedničke ideje jedan je od prioriteta Kancelarije za mlade. Sama činjenica da je na turniru učestvovalo šesnaest ekipa, govori o dobroj organizaciji, uspešnosti turnira, da treba i dalje da nastavimo sa projektom „Unapređenje mladih na seoskom području“ koji se neće bazirati samo na sportska dešavanja, već i na druge oblasti, sa posebnim akcentom na kulturu - istakla je Nataša Lazović, direktorka Kancelarije za mlade.\nU narednom periodu turnir u malom fudbalu održaće se u još par mesnih zajednica, a svi zainteresovani za organizaciju istog i učešće u ovom projektu mogu se prijaviti u Kancelariji za mlade grada Šapca.


IRB odobrila „Poštama Srpske“ milionski kredit\nSkupština akcionara „Pošta Srpske“ prihvatila je bez mnogo polemike plan poslovanja ovog preduzeća za iduću godinu kojim su predviđena milionska zaduženja za kupovinu objekta za sorting centar i za održavanje tekuće likvidnosti.\nVidi se to iz zapisnika sa sjednice Skupštine akcionara na kojoj su prihvaćeni plan poslovanja i program investicija.\nPlan poslovanja za iduću godinu prihvaćen je sa čak 96 odsto glasova „za“ dok su dva fonda bila uzdržana.\nPredstavnici „VB fonda“ i „Bors invest fonda“ su naveli da su uzdržani jer smatraju da je, pored ostalih planiranih kreditnih zaduženja, dugoročno kreditno zaduženje u svrhu kupovine ili izgradnje sorting centra veliko opterećenje za preduzeće.\nZamjerke zbog zaduženja za sorting centar, ali i na konstantno povećanje izdvajanja za plate, imao je i Penzijski rezervni fond (PREF) RS.\nPREF-a je naveo da „Pošte“ trenutno ne ostvaruju dovoljan obim prihoda iz redovnih djelatnosti koji bi bio osnova za otplatu planiranog zaduženja za sorting centar.\n„Programom investicija nisu iskazani niti obrazloženi detaljni ekonomsko-finansijski efekti na poslovanje društva od predmetnog posla. Takođe, broj zaposlenih, kao i troškovi bruto zarada i bruto naknada zarada, kao i ostali lični rashodi imaju trend rasta i to u značajnom iznosu“, naveli su u PREF-u.\nBez obzira na zamjerke fondova, svi predloženi dokumenti su velikom većinom glasova usvojeni, a ključni su glasovi predstavnika državnog kapitala, odnosno Investiciono-razvojne banke (IRB) RS.\nCAPITAL je ranije objavio da je uprava „Pošta Srpske“ svoje poslovanje u idućoj godini fokusirala na uzimanje milionskih kredita iz kojih će, između ostalog, kupiti objekat za sorting centar, ali i održavati likvidnost i povećati plate,\n„Pošte Srpske“ nisu uspjele, kako su to planirale, da se u ovoj godini emisijom obveznica zaduže devet miliona KM kako bi kupile objekat za sorting centar, pa su taj plan pomjerile za iduću godinu.\nKupovina objekta za sorting centar, koju je uprava „Pošta“ predvidjela i planom poslovanja za ovu godinu, izazvala je raskol u ovom preduzeću i smjenu Nadzornog odbora koji se protivio planu uprave.\nNakon što je imenovan novi NO, uprava je polovinom godine dobila zeleno svjetlo za kupovinu objekta, ali očigledno je da su imali problema da obezbijede neophodne milione.\nPored tog zaduženja, „Pošte“ u idućoj godini planiraju da podignu i kredit od 3,5 miliona KM za poboljšanje tekuće likvidnosti, ali i dodatnih četiri miliona KM kroz overdraft kredite, takođe za poboljšanje likvidnosti.\nPlanirano je i povećanje plata radnicima za 50 KM.\nNEWER POSTDodik je marioneta u rukama velikih sila, sve je igra\nOLDER POSTNisam uvijek saglasan sa Dodikom, ali o tome neću da govorim javno


Kolubarska-bitka koja je ušla u vojne udžbenike - Pecina posla\nKolubarska-bitka koja je ušla u vojne udžbenike\n20/01/2021 Autor pecinaposla Leave a Comment\nPre tačno jednog veka (20. januara 1921) umro je vojvoda Živojin Mišić, jedan od najvećih srpskih vojskovođa. Mišić je bio učesnik ratova od 1876. do 1878. i 1885, a u Prvom svetskom ratu komandovao je operacijama u Kolubarskoj bici, drugoj velikoj pobedi Srba nad austrougarskom vojskom. On je napisao nekoliko vojnih rasprava, od kojih je najpoznatije delo „Strategija“.\nDatum kada je svoj životni vek završio veliki srpski vojskovođa, jedan je od povoda da se prisetimo svetlih momenata srpske istorije pre više od jednog veka, u vreme Velikog rata. Kolubarska bitka je svakako jedna od najznačajnih u istoriji. Ova bitka počela je 16. novembra 1914. godine, kada su se srpske trupe povukle na desnu obalu Kolubare i Ljiga, prema naredbi vrhovne komande, u pokušaju da tu zaustave prodor austrougarskih snaga.\nSrpska vrhovna komanda (SVK) se nadala da će joj nabujale reke i močvarne obale pomoći u zaustavljanju prodora i izdaje direktivu da se kota Čovka mora po svaku cenu zadržati, jer je planirala da sa tih pozicija krene u protivnapad. Srpske trupe uspele su da zadrže Austrougare nekoliko dana zbog loše procene Oskara Poćoreka da su tu stacionirane srpske zaštitnice. Zbog toga je on 20. novembra u borbu uveo 15. (pravcem na front Mednik, Baćinac, Rudo) i 16. korpus VI armije (jedna divizija prema Maljenu i jedna divizija prema Bukovskoj planini).\nUvođenje novih snaga primoralo je i armiju (koja je bila brojčano nadjačana) da se povlači i ona je u noći između 21. i 22. novembra zauzela nove položaje na grebenu Suvobora, ali već tokom popodneva 22. na liniju fronta izbijaju Austrorugari. Živojin Mišić počeo je da planira protivnapad sa Suvoborskih položaja, ali je zbog teškog stanja u Maljenskom odredu odustao od te ideje, što se pokazalo kao dobra procena, jer je austrougarska vojska već 24. novembra u ogorčenoj borbi razbila Maljenski odred (u borbi je poginuo i komandant odreda). Ovaj poraz primorao je levo krilo armije na povlačenje na liniju Igrište-Babina Glava-Podovi. Napredovanje austrougarskih trupa nastavljeno je zauzimanjem kote Čovka, zbog čega se Moravska divizija prvog poziva povukla na Kremnicu, što je primoralo desno krilo Treće armije na povlačenje.\nŽivojin Mišić je 26. novembra ocenio situacija u kojoj se Prva armija nalazila bila jako loša i zato se odlučio da ostane na trenutnim položajima još nekoliko dana, da ne bi ugrozio ceo front srpske vojske, ali se nije izlagao mogućem porazu i na vreme je povukao glavninu snaga na položaje zapadno od Gornjeg Milanovca, odnosno liniju Lipe-Tripavac-Mramor (457)-Glavica (530)-leva obala Dičine, a povlačenje je obezbedio zaštitnicama.\nRazvojem situacije, odnosno gubitak Konatice, Lazarevca, Čovke, Guboša i Maljena, uslovio je da je srpska vrhovna komanda odlučila da izvrši pripreme za povlačenje na nove položaje, na šta ju je naterao i suviše širok front. Srpska vrhovna komanda istog dana premestila je svoje sedište iz Beograda u Kragujevac. Kao poslednji pokušaj da se neprijateljsko nadiranje zaustavi, izdata je direktiva Obrenovačkom odredu da izvrši napad na Austrougare kod Konatice i Stepojevca, a Drugoj armiji da pomogne ovaj napad.\nNajveći značaj Kolubarske bitke bio je u tome što Austrougarska nije uspela da svojim snagama uništi Kraljevinu Srbiju, zbog čega su Centralne sile i tokom 1915. godine primorane da se bore na tri fronta i što je još bitnije Nemačka je bila primorana da pošalje pomoć u ljudstvu na Balkanski front, čime su oslabljene njene snage na preostala dva fronta, a samim tim i njene šanse da uspešno eliminiše jedan od njih.\nKolubarska bitka ušla je u istoriju ratovanja kao jedinstven primer da se vojska, kojoj je predviđen potpun slom, za kratko vreme reorganizuje, pređe u kontraofanzivu i nanese neprijatelju odlučujući poraz. Taktika pregrupisavanja samo Prve armije i koncentrisanog udara na Šestu armiju (koja je bila razvučena na širokom frontu), koju je izveo Živojin Mišić, danas se izučava na vojnim školama širom sveta.\nKljučne reči u članku: Istorija, Kolubarska bitka, Veliki rat, Vojvoda, Živojin Mišić


Ivan Kostić Slobodan Dimović Aleksandar Stojčić Milovan Jakovljević Ratko Rakonjac Dragan Isaković Tomislav Petrović Ivana Jovičić Radomir Vidrić Dragoljub Pavlović\nUtorak, 10.09.2019 22:26\nPovodom najavljenog povećanja cene minimalnog rada, ministar finansija Siniša Mali, najavio je povećanje sa 27.000 dinara na 30.022 dinara.\nSrpski pokret Dveri smatra da je ovo još jedna u nizu pljački privrednika i građana Srbije, i da povećanje minimalca je nedovoljno kao i da cena minimalnog rada na osnovu troškova života mora biti najmanje 40.000 dinara dok ukupni porezi i doprinosi na plate potrebno je smanjiti sa dosadašnjih prosečnih 58% na 41%.\nNa ovaj način smanjili bi rad na crno, podstakli zapošljavanje i stimulisali strana ulaganja, a u isto vreme ukupna masa davanja za plate poslodavcima ne bi se uvećala.\nNasuprot ovom našem predlogu, Vlada republike Srbije i ministarstvo finansija su za 11,1 % podigli cenu rada koja se oporezuje porezima i doprinosima i to sve na trošak poslodavca.\nSrpski pokret Dveri smatra da novac sa smanjenjem ukupnog poreza i doprinosa na plate od oko 17% je jednostavno obezbediti ukidanjem subvencija stranim firmama. Na ovaj način uveli bi strane kompanije u relaksiran finansijski sistem i na ovaj način bi se izjednačila prava i stvorio ambijent kako za strane tako za domaće privrednike i preduzetnike.\nNaravno da ovakav predlog ne odgovara režimu jer subvencionisanje stranaca omogućava prostor za visoku korupciju kojoj je aktuelna vlast veoma sklona. O svemu ovome svedoči i govori potvrda instituta u Bazelu da smo prva zemlja po korupciji u Evropi a 25-a u svetu.\nMinistar Siniša Mali najavio je uvođenje novih fiskalnih kasa, tobože radi bolje naplate poreza. Ovu ideju generalno podržavamo uz obavezu da nabavka novih kasa ne padne na teret poreskih obveznika, već na teret države.\nPoznavajući „lik i delo“ ministra Siniše Malog osnovano sumnjamo da je već unapred pripremio svog naprednjačkog uvoznika za nabavku fiskalnih kasa, uz debelu proviziju, a sve o trošku građana Srbije.\nZa nas iz Srpskog pokreta Dveri ovo je još jedna u nizu predizbornih manipulacija režima i aktuelnog ministra finansija.\nMilovan Jakovljević, potpredsednik Dveri\nMilovan JakovljevićSaopštenjaSiniša Mali


Prva egipatska investicija u Srpskoj | Palelive.com\nPočetna Regija Foča Prva egipatska investicija u Srpskoj\nFOČA – Predsjednik Republike Srpske Milorad Dodik danas je tokom posjete Foči prisustvovao otvaranju obnovljenog pogona peleta za ogrev, u okviru bivšeg preduzeća “Maglić”, u koji je egipatski biznismen Muhamed Fekri uložio četiri miliona evra.\n“Ovo je prva egipatska investicija u Republici Srpskoj koja ima veliki značaj za Foču i njene građane. Nadam se da je ovo samo početak ulaganja egipatskih biznismena u Srpsku”, istakao je Dodik.\n“Iduće godine namjeravamo zaposliti još 100 radnika”, naglasio je Fekri, koji već ima slično preduzeće u federalnoj opštini Ustikolina.\n“Ovaj saborni hram u Foči, koji se gradi nakon 500 godina, veoma je značajan ne samo za narod Foče, nego i za Republiku Srpsku i zato će Vlada Srpske, kao i sve druge institucije, pomoći da se hram izgradi i da bude ne samo najveći, nego i jedan od naljepših pravoslavnih hramova na ovim prostorima”, rekao je Dodik.\nPrethodni članakPomoć izgradnji najvećeg pravoslavnog hrama u BiH\nNaredni članakProglašeno najljepše dvorište


Saudijska Arabija zahtijeva od Rusije da obustavi zračne napade u Siriji - Russia Beyond Croatia\nSaudijska Arabija zahtijeva od Rusije da obustavi zračne napade u Siriji\n„Zemlje koje su nedavno stigle u Siriju, ne mogu računati da će pobijediti ID, podržavajući režim Bašara Al Asada”, rekao je stalni predstavnik Saudijske Arabije u UN Abdala Al Mualimi tijekom svog govora u Generalnoj skupštini UN.\nSaudijska Arabija je izrazila zabrinutost zbog zračnih napada Ratnog zrakoplovstva Rusije u Siriji, piše Al Arabiya, pozivajući se na stalnog predstavnika ove zemlje u UN-u Abdala Al Mualimi, a prenosi „Vzgljad”.\n„Zemlje koje su nedavno stigle u Siriju, ne mogu računati da će pobijediti ID, podržavajući režim Bašara Al Asada”, rekao je Mualimi tijekom svog govora u Generalnoj skupštini UN-a, prenose mediji. Kako navodi izdanje, on je konkretno spomenuo zračne napade u oblastima Homs i Hama.\nSlužbeni predstavnik Ministarstva obrane Ruske Federacije general Igor Konašenkov priopćio je u srijedu, 30. rujna, da avioni ruskih Zračno-svemirskih snaga već izvode zračne operacije i ciljano bombardiraju pozicije terorista „Islamske Države” u Siriji.\nMinistar obrane SADa-a Ashton Carter je požurio s izjavom da su ruske zrakoplovne snage bombardirale i teritorije gdje nema terorista ID, ali nije mogao potvrditi svoje riječi. U Ministarstvu vanjskih poslova Rusije su izjavili da je ruska strana spremna detaljno informirati o tijeku intervencije u Siriji sve zainteresirane strane.